cyanic-selkie/wikianc huggingface dataset:
ᱢᱤᱨᱯᱩᱨ ᱦᱚᱱᱚᱛ
ᱢᱤᱨᱯᱩᱨ ᱦᱚᱱᱚᱛ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱟᱡᱟᱫᱽ ᱠᱟᱥᱢᱤᱨ ᱛᱟᱹᱨᱤ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱢᱤᱨᱯᱩᱨ ᱱᱟᱜᱽᱨᱟᱦᱟ ᱞᱮᱠᱟᱛᱮ ᱠᱚ ᱧᱩᱢ  ᱟᱠᱟᱫᱼᱟ ᱾ ᱢᱤᱨᱯᱩᱨ ᱦᱚᱱᱚᱛ ᱨᱮ ᱔᱕᱖,᱒᱐᱐ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱑᱐᱑᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱞᱟᱠᱟ ᱛᱮ ᱟᱴᱮᱫ ᱠᱟᱱᱟ ᱾ ᱱᱚᱸᱰᱮ ᱟᱭᱢᱟ ᱵᱩᱨᱩ ᱠᱚ ᱢᱮᱱᱟᱜᱼᱟ ᱟᱨ ᱞᱚᱞᱚ, ᱨᱚᱦᱚᱲ ᱦᱚᱭ ᱦᱤᱥᱤᱫ ᱵᱟᱡᱟᱣᱜᱼᱟ, ᱡᱟᱦᱟᱸ ᱨᱮᱱᱟᱜ ᱚᱛᱱᱚᱜ ᱚᱵᱚᱥᱛᱟ ᱡᱷᱮᱞᱚᱢ ᱟᱨ ᱜᱩᱡᱽᱨᱟᱴ ᱦᱚᱱᱚᱛ ᱨᱮᱱᱟᱜ ᱞᱮᱠᱟ ᱫᱷᱟᱨᱟ ᱜᱮ ᱛᱟᱦᱮᱸᱱᱟ ᱾
ᱱᱟᱜᱟᱢ
ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱡᱟᱢᱢᱩ ᱟᱨ ᱠᱟᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱑᱙᱔᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓᱘᱖,᱖᱕᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱘᱐% ᱜᱟᱱ ᱦᱚᱲ ᱫᱚ ᱢᱩᱥᱞᱟᱹ ᱟᱨ ᱑᱖% ᱜᱟᱱ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱤᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱫᱚ ᱯᱮᱭᱟ ᱛᱚᱦᱥᱤᱞ ᱛᱮ ᱵᱮᱱᱟᱣ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱠᱚᱴᱞᱞᱤ (Kotli), ᱢᱤᱨᱯᱩᱨ (Mirpur) ᱟᱨ ᱵᱷᱤᱢᱵᱮᱨ (Bhimber)᱾ ᱠᱚᱴᱞᱤ ᱟᱨ ᱵᱷᱤᱢᱵᱮᱨ ᱫᱚ ᱵᱷᱮᱜᱟᱨ ᱦᱚᱱᱚᱛ ᱞᱚ ᱵᱮᱱᱟᱣ ᱟᱠᱟᱫᱼᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱯᱟᱠᱤᱥᱛᱟᱱ ᱪᱟᱪᱞᱟᱣᱮᱫ ᱠᱟᱥᱢᱤᱨ (Pakistan-administered Kashmir) ᱢᱤᱨᱯᱩᱨ ᱠᱷᱚᱸᱰ (Division) ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾ ᱩᱱᱚᱠᱛᱚ ᱨᱮᱱᱟᱜ ᱢᱤᱨᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱩᱰᱤᱧ ᱫᱷᱟᱨᱟ ᱦᱟᱹᱴᱤᱧ ᱫᱚ ᱥᱤᱧᱚᱛ ᱪᱟᱪᱞᱟᱣᱮᱫ ᱠᱟᱥᱢᱤᱨ (Indian-administered Kashmir) ᱨᱮᱱᱟᱜ ᱨᱟᱡᱚᱣᱨᱤ ᱦᱚᱱᱚᱛ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾
ᱚᱥᱚᱞ ᱢᱤᱨᱯᱩᱨ ᱦᱚᱱᱚᱛ, ᱯᱳᱸᱪ ᱦᱚᱱᱚᱛ ᱟᱨ ᱨᱟᱡᱚᱣᱨᱤ ᱦᱚᱱᱚᱛ ᱫᱚ ᱚᱛᱱᱚᱜ (geographic), ᱡᱟᱹᱛᱤ (ethnic) ᱟᱨ ᱞᱟᱠᱪᱟᱨ (cultural) ᱮᱢᱟᱱ ᱫᱚ ᱯᱟᱪᱮ ᱯᱚᱧᱡᱟᱵᱽ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱚᱱᱟᱛᱮ ᱯᱚᱸᱰᱮᱛ ᱠᱨᱤᱥᱴᱚᱯᱷᱟᱨ ᱥᱱᱮᱰᱮᱱ (Christopher Snedden) ᱚᱞ ᱞᱮᱫᱼᱟᱭ, ᱵᱟᱝᱢᱟ ᱥᱤᱧᱚᱛ ᱦᱟᱹᱴᱤᱧᱚᱜ ᱠᱟᱱ ᱚᱠᱛᱚ ᱨᱮ ᱢᱤᱨᱯᱩᱨ ᱦᱚᱲ ᱫᱚ ᱯᱟᱠᱤᱥᱛᱟᱱ ᱨᱮᱜᱮ ᱢᱮᱥᱟᱜ ᱥᱟᱱᱟᱭᱮᱫ ᱠᱚ ᱛᱟᱦᱮᱸᱫ ᱾
ᱯᱟᱹᱨᱥᱤ ᱟᱨ ᱡᱟᱹᱛᱤ
ᱚᱱᱟ ᱴᱚᱴᱷᱟ ᱨᱮᱱᱟᱜ ᱯᱟᱹᱨᱥᱤ ᱧᱩᱛᱩᱢ ᱫᱚ ᱴᱷᱟᱹᱣᱠᱟᱹ ᱵᱟᱹᱱᱩᱜᱼᱟ ᱾ ᱱᱚᱱᱰᱮ ᱠᱚ ᱨᱚᱲᱮᱫ ᱯᱟᱹᱨᱥᱤ ᱱᱟᱥᱮ ᱱᱟᱥᱮ ᱵᱷᱮᱯᱮᱜᱮᱫ ᱢᱮᱱᱟᱜᱼᱟ ᱡᱟᱦᱟᱸ ᱠᱚ ᱯᱟᱦᱟᱲᱤ (Pahari), ᱢᱤᱨᱯᱩᱨ ᱯᱟᱦᱟᱲᱤ,ᱢᱤᱨᱯᱩᱨᱤ, ᱟᱨ ᱯᱚᱛᱷᱣᱟᱨᱤ, ᱮᱢᱟᱱ ᱞᱮᱠᱟ ᱠᱚ ᱧᱩᱛᱩᱢᱮᱫ ᱵᱮᱲᱟ ᱨᱮ ᱛᱤᱢᱤᱱ ᱜᱟᱱ ᱫᱚ ᱯᱚᱧᱡᱟᱵᱤ ᱦᱚᱸ ᱠᱚ ᱧᱩᱛᱩᱢᱟᱜ ᱠᱟᱱᱟ ᱾ ᱥᱟᱶᱛᱟ ᱯᱟᱹᱨᱩᱠᱷᱤᱭᱟᱹ ᱠᱚ ᱯᱟᱦᱟᱲᱤ-ᱯᱚᱛᱷᱟᱣᱨᱤ ᱯᱟᱹᱨᱥᱤ ᱛᱟᱹᱨᱤ ᱨᱮᱱᱟᱜ ᱯᱮᱭᱟ ᱨᱚᱲ ᱫᱚ ᱢᱤᱫᱴᱟᱜ ᱢᱮᱱᱛᱮ ᱠᱚ ᱢᱟᱱᱟᱣᱮᱫᱼᱟ, ᱡᱟᱦᱟᱸ ᱫᱚ ᱞᱟᱸᱦᱰᱟ ᱟᱨ ᱯᱚᱧᱡᱟᱵᱤ ᱯᱟᱹᱨᱥᱤ ᱛᱟᱞᱟᱢᱟᱞᱟ ᱨᱮ ᱦᱤᱡᱩᱜᱼᱟ ᱾ ᱢᱤᱨᱯᱩᱨ ᱯᱟᱦᱟᱲᱤ ᱨᱮᱱᱟᱜ ᱟᱨ ᱵᱟᱨᱭᱟ ᱯᱟᱹᱨᱥᱤ ᱫᱚ ᱯᱚᱧᱡᱟᱵᱽ ᱨᱮᱱᱟᱜ ᱯᱟᱴᱷᱚᱦᱟᱨ ᱯᱚᱴᱷᱟᱨ ᱨᱮᱱᱟᱜ ᱯᱚᱛᱷᱣᱟᱨᱤ ᱟᱨ ᱟᱡᱟᱫ ᱠᱟᱥᱢᱤᱨ ᱨᱮᱱᱟᱜ ᱢᱩᱨᱟᱨᱤ ᱥᱩᱨᱥᱩᱯᱩᱨ ᱨᱮ ᱠᱚ ᱨᱚᱲᱮᱫ ᱯᱟᱦᱟᱲᱤ ᱥᱟᱶ ᱢᱤᱫ ᱢᱤᱫ ᱫᱷᱟᱨᱟ ᱜᱮᱭᱟ ᱾ ᱟᱨ ᱟᱡᱟᱜ ᱢᱩᱬ ᱟᱹᱲᱟ ᱨᱮᱱᱟᱜ ᱗᱗% ᱠᱷᱚᱱ ᱘᱔% ᱜᱟᱱ ᱫᱚ ᱢᱮᱥᱟᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱪᱩᱨᱪᱩ, ᱦᱟᱡᱟᱨᱤᱵᱟᱜᱽ (ᱡᱷᱟᱨᱠᱷᱚᱸᱰ)
ᱪᱩᱨᱪᱩ (Churchu) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱕᱖᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱐᱔᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱕᱘᱙ ᱜᱚᱴᱟᱝ ᱠᱚᱲᱟ ᱟᱨ ᱑᱔᱕᱖ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱕᱘᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱔᱖᱒ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕.᱖᱗ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱕᱘᱙ ᱜᱚᱴᱟᱝ ᱠᱚᱲᱟ ᱟᱨ ᱒᱗᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱑᱖, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱗᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱑.᱗᱘ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱖.᱔᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱑.᱓᱒ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱱᱟᱜᱽᱣᱟᱱ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱪᱟᱣᱰᱟᱹᱞ
ᱪᱟᱣᱰᱟᱹᱹᱞ  ᱫᱚ ᱢᱤᱫ ᱥᱟᱸᱜᱚᱪ ᱨᱮᱱᱟᱜ ᱧᱩᱛᱩᱢ ᱠᱟᱱᱟ ᱾ ᱚᱱᱟ ᱫᱚ ᱠᱟᱴ ᱨᱮᱱᱟᱜ ᱠᱚ ᱵᱮᱱᱟᱣ ᱠᱟᱜ-ᱟ ᱾ ᱵᱩᱱᱩᱢ ᱞᱮᱠᱟ ᱪᱩᱸᱭᱦᱩᱨ ᱜᱮᱭᱟ ᱾ ᱠᱚᱴᱷᱮ ᱪᱮᱛᱟᱱ ᱨᱮᱠᱚ ᱵᱮᱱᱟᱣᱟ ᱾ ᱵᱟᱨ ᱦᱚᱲ ᱜᱟᱱ ᱫᱩᱲᱩᱵ ᱠᱤᱱ ᱥᱟᱦᱚᱵ-ᱟ ᱾ ᱚᱱᱟ ᱨᱮ ᱫᱚ ᱥᱩᱢᱟᱹᱫ ᱱᱟᱶᱟ ᱵᱟᱹᱦᱩ ᱡᱟᱶᱟᱭ ᱜᱮ ᱵᱟᱯᱞᱟ ᱡᱚᱦᱚᱜ ᱠᱚ ᱫᱩᱲᱩᱵ ᱠᱤᱱᱟ ᱾ ᱜᱟᱹᱰᱤ ᱢᱚᱴᱚᱨ ᱵᱟᱝ ᱛᱟᱦᱮᱸ ᱠᱟᱱ ᱡᱚᱦᱚᱜ, ᱱᱚᱶᱟ ᱛᱮ ᱱᱟᱶᱟ ᱵᱟᱹᱦᱩ ᱡᱟᱶᱟᱭ ᱠᱚ ᱜᱚᱜ ᱠᱟᱛᱮ ᱠᱚ ᱤᱫᱤ ᱟᱹᱜᱩ ᱠᱤᱱᱟ ᱾ ᱚᱱᱟ ᱠᱚ ᱢᱮᱛᱟᱜ-ᱟ ᱪᱟᱣᱰᱟᱹᱞ ᱾ ᱟᱵᱚ ᱠᱷᱮᱨᱣᱟᱲ ᱫᱚ ᱱᱚᱶᱟ ᱫᱚ ᱵᱟᱹᱲᱛᱤ ᱵᱟᱠᱚ ᱵᱮᱵᱷᱟᱨᱟ ᱾ ᱟᱵᱚ ᱫᱚ ᱦᱚᱲ ᱜᱮ ᱦᱟᱹᱛᱤ ᱥᱟᱫᱚᱢ ᱠᱟᱛᱮ ᱦᱮᱶᱮ ᱜᱷᱚᱬᱟ ᱠᱟᱛᱮ ᱵᱚ ᱵᱟᱯᱞᱟᱜ ᱛᱟᱦᱮᱸᱫ ᱾ ᱱᱟᱦᱟᱜ ᱦᱚᱸ ᱢᱮᱱᱟᱜ ᱜᱮᱭᱟ ᱾
ᱵᱟᱜᱷᱢᱟᱨᱟ ᱵᱚᱱᱚᱛ
ᱵᱟᱜᱷᱢᱟᱨᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱫᱷᱟᱱᱵᱟᱫᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱵᱟᱜᱷᱢᱟᱨᱟ 23.79639°N, 86.20139°W ᱨᱮ ᱢᱮᱱᱟᱜᱼᱟ ᱾
ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱛᱚᱯᱪᱟᱸᱪᱤ ᱟᱨ ᱴᱩᱸᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱜᱚᱵᱤᱸᱫᱽᱯᱩᱨ ᱟᱨ ᱫᱷᱟᱱᱵᱟᱫᱽ ᱵᱚᱱᱚᱛ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮ ᱪᱟᱥ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮ ᱪᱚᱸᱫᱽᱨᱚᱯᱩᱨᱟᱵᱟᱨ ᱱᱟᱣᱟᱰᱤᱦ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱒᱖᱗.᱕᱕ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱗᱑ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ ᱟᱨ ᱒᱒᱕ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱵᱟᱜᱷᱢᱟᱨᱟ, ᱠᱟᱛᱨᱟᱥ, ᱢᱚᱦᱩᱫᱟ ᱟᱨ ᱛᱮᱛᱩᱞᱢᱟᱨᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱜᱷᱢᱟᱨᱟ ᱨᱮ ᱢᱮᱱᱟᱜᱼᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱫᱷᱟᱱᱵᱟᱫᱽ ᱠᱷᱚᱱ ᱫᱚ ᱓᱒ ᱠᱤᱞᱚᱢᱤᱴᱚᱨ ᱥᱟᱹᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓᱓᱔,᱓᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱒᱒,᱖᱕᱗ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱑᱑᱑,᱖᱕᱒ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱗᱕,᱔᱗᱙ (᱕᱒%) ᱠᱚᱲᱟ ᱟᱨ ᱑᱕᱘,᱘᱓᱐ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱔᱗,᱔᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖᱙,᱔᱗᱔ (᱒᱐.᱗᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱗,᱗᱓᱗ (᱕.᱓᱑%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱰᱤ ᱜᱟᱱ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱟᱴᱤᱜᱟᱨᱟ (᱕,᱖᱘᱕), ᱵᱷᱤᱢᱠᱚᱱᱟᱨᱤ (᱕,᱑᱗᱐), ᱱᱚᱰᱠᱷᱚᱨᱠᱤ (᱔,᱔᱒᱗), ᱢᱚᱫᱷᱩᱵᱚᱱ (᱔,᱓᱑᱖), ᱵᱚᱨᱳᱨᱟ (᱓,᱘᱙᱐), ᱰᱩᱢᱨᱟ (᱖,᱗᱗᱒), ᱦᱚᱨᱤᱱᱟ (᱔,᱖᱓᱗), ᱢᱩᱨᱟᱹᱭᱰᱤᱦ (᱖,᱓᱖᱐), ᱨᱟᱡᱽᱜᱚᱸᱡᱽ (᱘,᱘᱒᱐), ᱢᱚᱦᱞᱤᱰᱤᱦ (᱖,᱓᱘᱑), ᱠᱷᱚᱨᱠᱷᱚᱨᱤ (᱕,᱖᱕᱖), ᱥᱚᱦᱱᱤᱰᱤᱦ (᱖,᱗᱗᱗), ᱢᱟᱞᱠᱮᱨᱟ (᱘,᱒᱓᱒), ᱱᱚᱜᱽᱨᱤ ᱠᱚᱞᱟᱝ (᱙,᱔᱑᱐), ᱵᱚᱣᱩᱣᱟ ᱠᱚᱞᱟᱝ (᱙,᱔᱘᱙), ᱯᱶᱩᱞᱣᱟᱨᱴᱟᱸᱨ (᱕,᱘᱘᱔), ᱡᱷᱤᱸᱠᱤᱯᱟᱦᱟᱲᱤ, (᱔,᱕᱕᱐) ᱟᱨ ᱢᱚᱦᱩᱫᱟ (᱕,᱑᱙᱖)।
ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱞᱚᱛᱤᱯᱟᱦᱟᱲᱤ (᱔,᱗᱙᱐), ᱨᱚᱝᱜᱩᱱᱤ (᱔,᱐᱕᱖), ᱨᱟᱹᱜᱷᱩᱱᱟᱛᱷᱯᱩᱨ (᱔,᱑᱑᱐), ᱠᱚᱱᱨᱟ (᱔,᱒᱕᱘) ᱟᱨ ᱥᱤᱸᱜᱽᱨᱟ (᱔,᱐᱑᱗) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒᱑᱔,᱘᱘᱘ ᱜᱚᱴᱟᱝ (᱗᱔.᱙᱒%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱒᱘,᱗᱑᱙ (᱘᱕.᱔᱖%) ᱠᱚᱲᱟ ᱟᱨ ᱘᱔,᱑᱖᱙ (᱖᱓.᱒᱖%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱒.᱒᱐% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱕᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱟᱫᱽᱨᱟ-ᱜᱚᱢᱚᱦ ᱪᱟᱸᱜᱟ ᱞᱟᱭᱤᱱ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱞᱟᱭᱤᱱ ᱨᱮ ᱢᱚᱦᱩᱫᱟ, ᱠᱷᱚᱨᱠᱷᱚᱨᱤ ᱟᱨ ᱢᱟᱞᱠᱮᱨᱟ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱵᱟᱜᱷᱢᱟᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱑᱗᱘ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱓᱐ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱑᱐᱘ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱔᱐ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱗᱑ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱓᱒ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱟᱥᱟᱱᱥᱳᱞ ᱯᱚᱞᱤᱴᱮᱠᱱᱤᱠ
ᱟᱥᱟᱱᱥᱳᱞ ᱯᱚᱞᱤᱴᱮᱠᱱᱤᱠ, ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱟᱥᱟᱱᱥᱳᱞ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱥᱮᱪᱮᱫ ᱠᱟᱭᱩᱱᱥᱤᱞ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ, ᱟᱨ ᱮ.ᱟᱭ.ᱥᱤ.ᱴᱤ.ᱤ ᱱᱟᱶᱟ ᱫᱤᱞᱞᱤ ᱦᱚᱛᱮᱛᱮ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱨᱮᱫᱚ ᱤᱞᱮᱠᱴᱨᱤᱠᱟᱞ, ᱢᱟᱭᱤᱱᱤᱝ, ᱢᱮᱴᱟᱞᱚᱡᱤᱠᱟᱞ, ᱢᱟᱭᱤᱱᱤᱝ ᱥᱟᱨᱵᱷᱮ, ᱢᱮᱠᱟᱱᱤᱠᱮᱞ ᱟᱨ ᱥᱤᱵᱷᱤᱞ ᱤᱧᱡᱤᱱᱤᱭᱚᱨᱤᱝ ᱨᱮ ᱰᱤᱯᱞᱳᱢᱟ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱱᱚᱣᱟ ᱫᱚ ᱟᱥᱟᱱᱥᱳᱞ ᱨᱮᱭᱟᱜ ᱯᱩᱭᱞᱩ ᱥᱟᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱟᱥᱟᱱᱥᱳᱞ ᱡᱚᱝᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱠᱚᱧᱮ ᱯᱩᱞᱤᱥ ᱥᱴᱮᱥᱚᱱ ᱟᱨ ᱟᱥᱟᱱᱥᱳᱞ ᱥᱚᱦᱚᱨ ᱵᱟᱥ ᱥᱴᱮᱥᱚᱱ ᱠᱷᱚᱱ ᱟᱹᱰᱤ ᱥᱩᱨ ᱜᱮᱭᱟ᱾ ᱠᱚᱞᱮᱡᱽ ᱨᱮ ᱵᱟᱨᱭᱟ ᱦᱳᱥᱴᱮᱞ ᱢᱮᱱᱟᱜᱼᱟ, ᱢᱤᱫ ᱫᱚ ᱥᱟᱱᱟᱢ ᱵᱤᱵᱷᱟᱜᱽ ᱨᱮᱱ ᱯᱟᱹᱴᱷᱩᱣᱟᱹ ᱠᱚ ᱞᱟᱹᱜᱤᱫ ᱟᱨ ᱢᱤᱫ ᱫᱚ ᱢᱟᱭᱤᱱᱤᱝ ᱠᱚ ᱞᱟᱹᱜᱤᱫ᱾ ᱠᱚᱞᱮᱡᱽ ᱨᱮᱭᱟᱜ ᱢᱩᱬ ᱡᱚᱥ ᱫᱚ ᱦᱩᱭᱩᱜ ᱠᱟᱱᱟ ᱵᱷᱟᱜᱮ ᱤᱧᱡᱤᱱᱤᱭᱚᱨ ᱵᱮᱱᱟᱣ᱾ ᱠᱚᱞᱮᱡᱽ ᱫᱚ ᱱᱚᱸᱰᱮ ᱨᱮᱱ ᱢᱟᱪᱮᱫ ᱟᱨ ᱯᱟᱹᱴᱷᱩᱣᱟᱹ ᱠᱚ ᱢᱩᱸᱫᱽ ᱨᱮ ᱥᱤᱵᱤᱞ ᱥᱟᱹᱜᱟᱹᱭ ᱞᱟᱹᱜᱤᱫ ᱵᱟᱲᱟᱭᱚᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ
ᱪᱚᱱᱫᱚᱱᱯᱟᱦᱟᱨᱤ ᱨᱮᱞ ᱥᱴᱮᱥᱚᱱ
ᱪᱚᱱᱫᱚᱱᱯᱟᱦᱟᱨᱤ ᱨᱮᱞ ᱥᱴᱮᱥᱚᱱ ᱫᱚ ᱥᱟᱢᱟᱝ ᱨᱮᱞ ᱨᱮᱭᱟᱜ ᱡᱟᱥᱤᱰᱤᱦᱼᱫᱩᱢᱠᱟᱹ-ᱨᱟᱢᱯᱩᱨᱦᱟᱴ ᱞᱟᱭᱤᱱ ᱨᱮᱭᱟᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱫᱚ ᱡᱷᱟᱲᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱪᱚᱱᱫᱚᱱᱯᱟᱦᱟᱨᱤ, ᱡᱟᱨᱫᱟᱦᱟ ᱨᱮ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱮᱞ ᱥᱴᱮᱥᱚᱱ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱛᱷᱚᱠ: ᱡᱷᱟᱲᱠᱷᱚᱸᱰ ᱨᱮᱱᱟᱜ ᱨᱮᱞ ᱥᱴᱮᱥᱚᱱ
ᱛᱤᱨᱩᱱᱮᱞᱵᱷᱮᱞᱤ
ᱛᱤᱨᱩᱱᱮᱞᱵᱷᱮᱞᱤ ᱫᱚ ᱡᱟᱦᱟᱸ ᱱᱮᱞᱞᱚᱭ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ ᱟᱨ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ (ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ) ᱴᱤᱱᱵᱷᱮᱞᱞᱤ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱤᱫ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱛᱤᱨᱩᱱᱮᱞᱵᱷᱮᱞᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱪᱮᱱᱱᱟᱭ, ᱠᱚᱭᱟᱢᱵᱟᱴᱩᱨ, ᱢᱟᱫᱩᱨᱟᱭ, ᱛᱤᱨᱩᱪᱤᱨᱟᱯᱚᱞᱞᱤ ᱟᱨ ᱥᱟᱞᱮᱢ ᱛᱟᱭᱚᱢ ᱯᱚᱱᱚᱛ ᱨᱮᱱᱟᱜ ᱛᱩᱨᱩᱭᱟᱜ ᱟᱹᱰᱤ ᱢᱟᱨᱟᱝ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱛᱤᱨᱩᱱᱮᱞᱵᱷᱮᱞᱤ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱪᱮᱱᱱᱟᱭ ᱠᱷᱚᱱ ᱮᱛᱚᱢᱼᱯᱟᱪᱮ ᱨᱮ ᱗᱐᱐ ᱠᱤᱞᱚᱢᱤᱴᱚᱨ (᱔᱓᱐ ᱢᱤᱞ), ᱛᱷᱩᱛᱷᱩᱠᱩᱰᱤ ᱠᱷᱚᱱ ᱕᱘ ᱠᱤᱞᱚᱢᱤᱴᱚᱨ (᱓᱖ ᱢᱤᱞ) ᱟᱨ ᱠᱟᱱᱭᱟᱠᱩᱢᱟᱨᱤ ᱠᱷᱚᱱ ᱗᱓ ᱠᱤᱞᱚᱢᱤᱴᱚᱨ (᱔᱕ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱰᱟᱣᱩᱱᱴᱟᱣᱩᱱ ᱫᱚ ᱛᱷᱟᱢᱤᱨᱟᱵᱚᱨᱟᱱᱤ ᱜᱟᱰᱟ ᱠᱷᱚᱱ ᱯᱟᱪᱮ ᱫᱷᱟᱨᱮ ᱢᱮᱱᱟᱜᱼᱟ; ᱟᱡᱟᱜ ᱡᱟᱣᱟ ᱯᱚᱞᱟᱭᱚᱢᱠᱚᱴᱴᱟᱭ ᱫᱚ ᱥᱟᱢᱟᱝ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱯᱚᱞᱟᱭᱚᱢᱠᱚᱴᱴᱟᱭ ᱫᱚ ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱚᱠᱥᱯᱷᱚᱨᱰ ᱠᱚ ᱢᱮᱛᱟᱜᱼᱟ ᱪᱮᱫᱟᱜ ᱪᱮ ᱱᱚᱸᱰᱮ ᱫᱚ ᱟᱹᱰᱤ ᱜᱟᱱ ᱤᱥᱠᱩᱞ ᱟᱨ ᱠᱚᱞᱮᱡᱽ ᱨᱮᱱᱟᱜ ᱛᱟᱞᱢᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱟᱹᱰᱤ ᱜᱟᱱ ᱞᱟᱹᱠᱛᱤᱭᱟᱱ ᱥᱚᱨᱠᱟᱨᱤ ᱚᱯᱷᱤᱥ ᱢᱮᱱᱟᱜᱼᱟ ᱾
ᱛᱤᱨᱩᱱᱮᱞᱵᱷᱮᱞᱤ ᱱᱚᱜᱚᱨ ᱱᱤᱜᱟᱢ ᱦᱚᱛᱮᱛᱮ ᱥᱟᱥᱚᱱᱚᱜ ᱠᱟᱱᱟ, ᱡᱟᱦᱟᱸ ᱫᱚ ᱱᱚᱜᱚᱨ ᱱᱤᱜᱟᱢ ᱮᱠᱥ ᱦᱚᱛᱮᱛᱮ ᱑ ᱡᱩᱱ ᱑᱙᱙᱔ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱥᱚᱦᱚᱨ ᱫᱚ ᱑᱘᱙.᱙ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱓.᱓ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ, ᱟᱨ ᱒᱐᱑᱒ ᱥᱟᱞ ᱨᱮ ᱔᱗᱓,᱖᱓᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱱᱚᱜᱚᱨ ᱯᱟᱞᱤᱠᱟ ᱠᱚ ᱥᱮᱞᱮᱫ ᱠᱟᱛᱮ ᱛᱟᱭᱚᱢ ᱫᱚ ᱜᱩᱴ ᱦᱚᱲ ᱮᱞ ᱙᱖᱘,᱙᱘᱔ ᱢᱮᱱᱟᱜᱼᱟ ᱾ ᱛᱤᱨᱩᱱᱮᱞᱵᱷᱮᱞᱤ ᱫᱚ ᱛᱟᱨᱟ ᱛᱟᱢᱤᱞᱱᱟᱰᱩ ᱟᱨ ᱥᱤᱧᱚᱛ ᱥᱟᱶ ᱥᱚᱲᱚᱠ ᱟᱨ ᱨᱮᱞ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱩᱨ ᱨᱮᱱᱟᱜ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱹᱦᱤ ᱫᱚ ᱛᱷᱩᱛᱷᱩᱠᱩᱰᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱥᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱢᱟᱫᱩᱨᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱫᱚ ᱛᱷᱩᱛᱷᱩᱠᱩᱰᱤ ᱡᱟᱦᱟᱡᱽ ᱜᱷᱟᱴ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱛᱤᱨᱩᱱᱮᱞᱵᱷᱮᱞᱤ 8.72828°N, 77.69554°W, ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱔᱗ ᱢᱤᱴᱚᱨ (᱑᱕᱔ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱨᱩᱱᱮᱞᱵᱷᱮᱞᱤ ᱨᱤᱱ ᱦᱚᱲ ᱮᱞ ᱫᱚ ᱔᱗᱓,᱖᱓᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱑᱐᱒᱗ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱙ ᱠᱷᱚᱱ ᱫᱚ ᱰᱮᱦᱮᱨ ᱜᱮ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱔᱖,᱖᱒᱕ ᱦᱚᱲ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱓,᱘᱙᱔ ᱠᱚᱲᱟ ᱟᱨ ᱒᱒,᱗᱓᱐ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱓.᱑᱗% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱐.᱓᱒% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱑.᱔᱙% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱩᱴ ᱑᱒᱐,᱔᱖᱖ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱨᱩᱱᱮᱞᱵᱷᱮᱞᱤ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱔᱙᱘,᱙᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱔᱖ᱢ᱗᱑᱐ ᱠᱚᱲᱟ ᱟᱨ ᱒᱕᱒,᱒᱗᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱩᱴ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱒᱓ ᱛᱟᱦᱮᱸ ᱠᱟᱱᱟ, ᱟᱨ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱫᱚ ᱙᱕᱗ ᱛᱟᱦᱮᱸ ᱠᱟᱱᱟ ᱾ ᱛᱤᱨᱩᱱᱮᱞᱵᱷᱮᱞᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱑ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱥᱮᱪᱮᱫ ᱫᱚ ᱙᱕ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱥᱮᱪᱮᱫ ᱫᱚ ᱘᱗ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮᱱᱟᱜ ᱜᱩᱴ ᱦᱚᱲ ᱮᱞ ᱨᱮᱱᱟᱜ ᱜᱩᱴ ᱫᱚ ᱔᱒,᱗᱕᱖ ᱦᱚᱲ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱫᱷᱚᱨᱚᱢ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱛᱤᱨᱩᱱᱮᱞᱵᱷᱮᱞᱤ ᱨᱮ ᱖᱙.᱐% ᱫᱚ ᱦᱤᱱᱫᱩ, ᱒᱐.᱐᱒% ᱝᱚ ᱢᱩᱥᱞᱤᱢ, ᱑᱐.᱕᱙% ᱤᱥᱟᱹᱭ, ᱐.᱐᱑% ᱫᱚ ᱥᱤᱠᱷ, ᱐.᱐᱑% ᱫᱚ ᱵᱩᱫᱫᱷᱚ, ᱐.᱐᱒% ᱫᱚ ᱡᱮᱭᱱ ᱟᱨ ᱐.᱓᱕% ᱫᱚ ᱮᱴᱟᱜ ᱫᱷᱚᱨᱚᱢ ᱨᱮᱱᱟᱜ ᱛᱟᱦᱮᱸ ᱠᱟᱱᱟ ᱾
ᱥᱚᱦᱚᱨ ᱨᱮ ᱑᱐᱘.᱖᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱑.᱙᱕ ᱜᱟᱺᱴ ᱢᱤᱞ) ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ ᱾ ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱥᱚᱦᱚᱨ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓,᱗᱘᱑ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ, ᱟᱨ ᱑᱙᱗᱑ ᱥᱟᱞ ᱨᱮ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱒,᱒᱑᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱟᱜᱟᱲᱚᱢ
ᱛᱤᱨᱩᱱᱮᱞᱵᱷᱮᱞᱤ ᱨᱮ ᱢᱤᱫᱴᱟᱹᱝ ᱟᱹᱰᱤ ᱢᱟᱨᱟᱝ ᱥᱟᱜᱟᱲᱚᱢ ᱰᱟᱦᱟᱨ ᱠᱟᱱᱟ ᱟᱨ ᱱᱚᱣᱟ ᱥᱚᱲᱚᱠ, ᱨᱮᱞ ᱟᱨ ᱩᱰᱟᱹᱱ ᱰᱟᱦᱟᱨ ᱛᱮ ᱮᱴᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱤᱜᱟᱢ ᱫᱚ ᱜᱩᱴ ᱗᱖᱓.᱓ ᱠᱤᱞᱚᱢᱤᱴᱚᱨ (᱔᱗᱔.᱓ ᱢᱤᱞ) ᱥᱚᱲᱚᱠ ᱮ ᱧᱮᱞ ᱫᱚᱦᱚᱭᱟ ᱾ ᱥᱚᱦᱚᱨ ᱨᱮ ᱑᱓᱔.᱘᱘ ᱠᱤᱞᱚᱢᱤᱴᱚᱨ (᱘᱓.᱘᱑ ᱢᱤᱞ) ᱠᱚᱸᱠᱨᱤᱴ ᱥᱚᱲᱚᱠ, ᱓᱗᱕.᱕᱑ ᱠᱤᱞᱚᱢᱤᱴᱚᱨ (᱒᱓᱓.᱓᱓ ᱢᱤᱞ) ᱫᱚ ᱵᱤᱴᱤ ᱥᱚᱲᱚᱠ, ᱙᱔.᱒᱙᱑ ᱠᱤᱞᱚᱢᱤᱴᱚᱨ (᱕᱘.᱕᱙᱐ ᱢᱤᱞ) ᱫᱚ ᱫᱟᱜᱟᱜ ᱢᱮᱠᱰᱮᱢ ᱥᱚᱲᱚᱠ, ᱗᱖.᱓᱑ ᱠᱤᱞᱚᱢᱤᱴᱚᱨ (᱔᱗.᱔᱒ ᱢᱤᱞ) ᱫᱚ ᱢᱩᱨᱩᱢ ᱥᱚᱲᱚᱠ ᱟᱨ ᱘᱒.᱓ ᱠᱤᱞᱚᱢᱤᱴᱚᱨ (᱕᱑.᱑ ᱢᱤᱞ) ᱫᱚ ᱨᱟᱡᱽᱰᱟᱦᱟᱨ ᱠᱟᱱᱟ ᱾
ᱛᱤᱨᱩᱱᱮᱞᱵᱷᱮᱞᱤ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱛᱩᱛᱤᱠᱚᱨᱤᱱ ᱩᱰᱟᱹᱱ ᱰᱟᱹᱦᱤ (TCR) ᱠᱟᱱᱟ, ᱱᱚᱣᱟ ᱥᱚᱦᱚᱨ ᱠᱷᱚᱱ ᱒᱒ ᱠᱤᱞᱚᱢᱤᱴᱚᱨ (᱑᱔ ᱢᱤᱞ) ᱥᱟᱢᱟᱝ ᱨᱮ ᱛᱷᱩᱛᱷᱩᱠᱠᱩᱰᱤ ᱦᱚᱱᱚᱛ ᱨᱮᱱᱟᱜ ᱵᱟᱜᱟᱭᱠᱩᱞᱚᱢ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱪᱮᱱᱱᱟᱭ ᱟᱨ ᱵᱮᱸᱜᱽᱞᱳᱨ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱧᱟᱢᱚᱜᱼᱟ ᱾ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱢᱟᱫᱩᱨᱟᱭ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱑᱕᱐ ᱠᱤᱞᱚᱢᱤᱴᱚᱨ (᱙᱓ ᱢᱤᱞ) ᱥᱟᱺᱜᱤᱧᱟ ᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (TRV) ᱫᱚ ᱑᱓᱐ ᱠᱤᱞᱚᱢᱤᱴᱚᱨ (᱘᱑ ᱢᱤᱞ) ᱥᱟᱺᱜᱤᱧᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱤᱨᱩᱱᱮᱞᱵᱷᱮᱞᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱪᱟᱣᱰᱟᱹᱞ *
ᱪᱟᱣᱰᱟᱹᱞ ᱫᱚ ᱢᱤᱫ ᱞᱮᱠᱟᱱ ᱥᱟᱥᱮᱛ,ᱨᱚᱰᱚᱡ,ᱠᱚᱪᱞᱚᱸᱰ ᱨᱮᱱᱟᱜ ᱧᱩᱛᱩᱢ ᱠᱟᱱᱟ ᱾ ᱵᱟᱝ ᱜᱟᱯᱟᱱ ᱥᱟᱹᱜᱟᱹᱭ ᱨᱤᱱ ᱠᱩᱧᱤ ᱠᱚᱲᱟ ᱵᱟᱹᱲᱤ ᱥᱟᱹᱜᱟᱹᱭ ᱥᱮ ᱟᱹᱬᱫᱤ ᱥᱮ ᱦᱟᱲᱟᱢᱵᱩᱰᱷᱤ ᱞᱮᱱ ᱠᱷᱟᱱ ᱠᱚ ᱪᱟᱣᱰᱟᱹᱞ ᱠᱚᱣᱟ ᱾ ᱢᱚᱬᱮ ᱢᱟᱯᱟᱧᱡᱤ ᱥᱟᱶ ᱯᱟᱨᱜᱟᱱᱟ ᱟᱨ ᱫᱤᱥᱚᱢ ᱦᱚᱲ ᱫᱩᱲᱩᱵ ᱠᱟᱛᱮ ᱵᱤᱪᱟᱹᱨ ᱟᱪᱟᱨ ᱠᱟᱛᱮ ᱪᱟᱣᱰᱟᱹᱞ ᱨᱮᱱᱟᱜ ᱠᱮ ᱜᱚᱴᱟᱭᱟ ᱾ ᱚᱠᱟ ᱞᱮᱠᱟᱱ ᱥᱟᱹᱜᱟᱭ ᱦᱚᱲ ᱠᱤᱱ ᱠᱟᱹᱭ ᱟᱠᱟᱫ-ᱟ ᱾ ᱚᱱᱟ ᱞᱮᱠᱟᱛᱮ ᱩᱱᱠᱤᱱ ᱠᱚ ᱠᱟᱹᱢᱤ ᱛᱟᱹᱠᱤᱱᱟ ᱾
ᱞᱟᱹᱠᱛᱤᱭᱟᱱᱟᱜ
ᱥᱟᱹᱜᱩᱱ ᱥᱩᱯᱟᱹᱲᱤ ᱵᱟᱨᱭᱟ, ᱡᱟᱞᱟᱢ ᱵᱟᱨᱭᱟ , ᱥᱚᱡᱷᱮ ᱫᱚᱪᱚᱜ ᱯᱩᱸᱰ ᱥᱤᱢ ᱥᱟᱺᱰᱤ , ᱦᱮᱲᱟᱜ ᱠᱟᱞᱚᱴ , ᱟᱨᱟᱜ ᱥᱟᱺᱰᱤ ᱟᱨ ᱢᱤᱫᱴᱟᱹᱝ ᱟᱨᱟᱜ ᱵᱚᱫᱟ ᱾ ᱵᱟᱨᱭᱟ ᱱᱟᱶᱟ ᱯᱩᱸᱰ ᱜᱟᱢᱪᱷᱟ ᱢᱤᱫᱴᱟᱹᱝ ᱯᱟᱹᱲᱞᱟᱹᱠ ᱛᱟᱦᱮᱱ ᱯᱩᱸᱰ ᱥᱟᱹᱲᱤ ᱾
ᱠᱟᱹᱢᱤ ᱦᱚᱨᱟ
ᱱᱮᱰᱟ ᱦᱟᱠᱟᱱ ᱢᱟᱦᱟ ᱨᱮ ᱥᱟᱱᱟᱢ ᱦᱚᱲ ᱟᱹᱛᱩ ᱵᱟᱦᱮᱨ ᱢᱤᱫ ᱱᱤᱪᱚᱞ ᱢᱟᱴ ᱨᱮᱠᱚ ᱫᱩᱲᱩᱵ ᱧᱟᱯᱟᱢᱟ ᱾
ᱢᱟᱱᱤᱯᱩᱨ ᱵᱤᱫᱷᱟᱱᱥᱚᱵᱷᱟ
ᱢᱟᱱᱤᱯᱩᱨ ᱵᱤᱫᱷᱟᱱᱥᱚᱵᱷᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱟᱱᱩᱯᱩᱨ ᱨᱮᱭᱟᱜ ᱵᱤᱫᱷᱟᱱᱥᱚᱵᱷᱟ ᱠᱟᱱᱟ ᱾
ᱱᱤᱛᱟᱜ ᱵᱤᱫᱷᱟᱱᱥᱚᱵᱷᱟ
᱒᱙ ᱡᱩᱞᱟᱭ ᱒᱐᱒᱑ ᱦᱟᱹᱵᱤᱫ ᱛᱮ ᱵᱤᱫᱷᱟᱱᱥᱚᱵᱷᱟ ᱨᱮ ᱨᱟᱡᱽᱟᱹᱨᱤ ᱫᱚᱞ ᱠᱚ ᱨᱮᱭᱟᱜ ᱥᱛᱷᱤᱛᱤ ᱾
ᱥᱤᱢᱰᱮᱜᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱥᱤᱢᱰᱮᱜᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱮᱣᱤ ᱯᱟᱹᱨᱥᱤ
ᱮᱣᱤ (Eʋe ᱥᱮ Eʋegbe [ɛβɛɡ͡bɛ]) ᱫᱚ ᱴᱳᱜᱳ ᱟᱨ ᱜᱷᱟᱱᱟ ᱫᱤᱥᱚᱢ ᱨᱮᱱ ᱖.᱖᱑ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱟᱨᱦᱚᱸ ᱢᱤᱫ ᱢᱤᱞᱤᱭᱚᱱ ᱜᱟᱱ ᱦᱚᱲ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾ ᱮᱣᱤ ᱫᱚ ᱜᱵᱮ ᱯᱟᱹᱨᱥᱤ ᱜᱩᱥᱴᱤ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱜᱩᱥᱴᱤ ᱨᱮᱭᱟᱜ ᱮᱴᱟᱜ ᱢᱩᱬᱩᱛ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱯᱷᱳᱱ ᱯᱟᱹᱨᱥᱤ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱷᱳᱞᱴᱟᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱠᱣᱟ ᱯᱟᱹᱨᱥᱤ ᱛᱷᱚᱠ: ᱜᱵᱮ ᱯᱟᱹᱨᱥᱤ ᱛᱷᱚᱠ: ᱜᱷᱟᱱᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱴᱳᱜᱳ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱢᱟᱫᱷᱚᱵ ᱯᱨᱚᱥᱟᱫ ᱜᱷᱤᱢᱤᱨᱮ
ᱢᱟᱫᱷᱚᱵ ᱯᱨᱚᱥᱟᱫ ᱜᱷᱤᱢᱤᱨᱮ (ᱡᱟᱱᱟᱢ: ᱵᱤᱹ ᱥᱚ. ᱑᱙᱗᱖ ᱟᱥᱳᱡᱽ ᱒ ᱵᱚᱸᱜᱟ ᱛᱟᱞᱟ ᱺ ᱵᱤᱹ ᱥᱚᱹ ᱒᱐᱗᱗ ᱵᱷᱟᱫᱚᱨ ᱒)(23 September 1919 - 18 August 2020) 'ᱜᱟᱹᱠᱷᱩᱲᱤᱭᱟᱹ ᱵᱤᱪᱷᱟᱹᱨ ᱫᱷᱟᱨᱟ' ᱟᱨ ᱥᱟᱶᱛᱟ ᱫᱩᱞᱟᱹᱲᱤᱭᱟᱹ ᱱᱮᱯᱟᱞᱤ ᱥᱟᱶᱦᱮᱫ ᱨᱮᱱ ᱚᱱᱚᱞᱤᱭᱟᱹ ᱟᱨ ᱥᱮᱨᱮᱧᱟᱹ ᱦᱚᱸ ᱠᱟᱱᱟᱭ | ᱩᱱᱤᱭᱟ ᱜᱤ~ᱫᱽᱨᱟᱹ ᱚᱠᱛᱚ ᱠᱷᱚᱱ ᱜᱮ ᱱᱮᱯᱟᱞᱤ ᱥᱟᱶᱦᱮᱫ ᱨᱮᱱᱟᱜ ᱚᱱᱚᱬᱮ,ᱠᱷᱚᱱᱰᱚᱠᱟᱵᱭᱚ,ᱰᱨᱟᱢᱟ,ᱠᱟᱦᱱᱤ,ᱩᱭᱦᱟᱹᱨ ᱰᱟᱦᱟᱨ ᱚᱞ ᱚᱱᱚᱞ ᱟᱭᱢᱟ ᱞᱮᱠᱟᱱ ᱠᱟᱛᱷᱟ ᱠᱚ ᱥᱮᱞᱮᱫ ᱥᱟᱶ ᱠᱚᱞᱚᱢ ᱢᱟᱬᱟᱝ ᱥᱮᱡᱽ ᱠᱟᱛᱮ ᱢᱤᱫ ᱟᱹᱰᱤ ᱜᱮ ᱱᱟᱱᱟᱦᱚᱱᱟᱹᱨ ᱥᱟᱛᱟᱢ ᱛᱟᱞᱟ ᱟᱹᱰᱤ ᱜᱮ ᱯᱨᱚᱛᱤᱵᱷᱟ ᱦᱚᱲ ᱛᱟᱦᱮᱸᱠᱟᱱᱟ | ᱯᱨᱚᱠᱚᱛᱤᱠ ᱛᱟᱞᱟ ᱛᱮ ᱡᱚᱛᱚ ᱞᱮᱠᱟᱱ ᱠᱟᱛᱷᱟ ᱨᱮ ᱟᱯᱷᱱᱟᱨ ᱡᱤᱵᱚᱱ ᱵᱷᱚᱨ ᱵᱟᱸᱪᱟ ᱛᱟᱦᱮᱱ ᱞᱮᱠᱷᱟ ᱯᱨᱚᱠᱚᱛᱤᱠ ᱥᱟᱶ ᱡᱟᱲᱟᱣ ᱠᱟᱛᱮ ᱟᱭᱟ ᱚᱞ ᱵᱮᱞ ᱨᱮ ᱚᱞ ᱡᱩᱜᱟᱡᱩᱜ ᱞᱟᱹᱜᱤᱫ ᱥᱚᱫᱚᱨ ᱟᱠᱟᱫᱟ | ᱩᱱᱤ ᱵᱤᱹ ᱥᱚᱹ ᱑᱙᱙᱒ ᱥᱮᱨᱢᱟ ᱨᱮ ᱜᱳᱨᱚᱠᱷᱟᱯᱚᱛᱨᱚ ᱨᱮ ᱟᱯᱷᱱᱟᱨ ᱚᱱᱚᱬᱮ ᱪᱷᱟᱯᱟ ᱥᱚᱫᱚᱨ ᱛᱟᱦᱮᱸᱫ | ᱩᱱᱤᱭᱟ ᱱᱚᱵᱚᱢᱧᱡᱚᱨᱤ (ᱵᱤᱹ ᱥᱚᱹ ᱑᱙᱙᱔), ᱜᱷᱟᱢᱚᱯᱟᱱᱤ (ᱵᱤᱹ ᱥᱚᱹ ᱒᱐᱑᱐), ᱱᱚᱭᱟᱸ ᱱᱮᱯᱟᱞ(ᱵᱤᱹ ᱥᱚᱹ ᱒᱐᱒᱓), ᱠᱤᱱᱱᱚᱨ-ᱠᱤᱱᱱᱚᱨᱤ(ᱵᱤᱹ ᱥᱚᱹ ᱒᱐᱓᱓) ᱞᱮᱠᱟᱱ ᱚᱱᱚᱬᱮ ᱥᱚᱸᱜᱽᱨᱚᱦᱚ ᱚᱞ ᱥᱚᱫᱚᱨ ᱟᱠᱟᱱᱟ | ᱩᱱᱤ ᱫᱚ ᱡᱟᱹᱛᱤᱭᱟᱹᱨᱤ ᱨᱮᱱᱟᱜ ᱩᱯᱟᱫᱷᱤ ᱛᱮ  ᱥᱚᱢᱢᱟᱱ ᱞᱮᱫᱮᱭᱟ | ᱩᱱᱤᱭᱟ ᱵᱚᱸᱜᱟ ᱛᱟᱞᱟ ᱵᱤᱹ ᱥᱚᱹ ᱒᱐᱗᱗ ᱥᱮᱨᱢᱟ ᱵᱷᱟᱫᱚᱨ ᱒ ᱢᱟᱦᱟᱸ ᱛᱟᱦᱮᱸᱫ |
ᱮᱛᱚᱵ ᱡᱤᱵᱚᱱ
ᱢᱟᱫᱷᱚᱵ ᱯᱨᱚᱥᱟᱫ ᱜᱷᱤᱢᱤᱨᱮ ᱡᱟᱱᱟᱢ ᱵᱤᱹ ᱥᱚᱹ ᱑᱙᱗᱖ ᱚᱥᱳᱡᱽ ᱗ ᱜᱚᱛᱮ ᱞᱚᱢᱡᱩᱝ ᱡᱤᱞᱟᱹ ᱨᱮᱱᱟᱜ ᱯᱩᱥᱛᱩᱠ ᱟᱛᱩ ᱨᱮ ᱦᱩᱭᱞᱮᱱᱟ | ᱡᱟᱱᱟᱢ ᱠᱷᱚᱱ ᱯᱮ ᱥᱮᱨᱢᱟ ᱛᱟᱭᱚᱢ ᱠᱷᱟᱱ ᱩᱱᱤ ᱨᱮ ᱟᱭᱚ ᱵᱚᱸᱜᱟ ᱛᱟᱞᱟ ᱞᱮᱱᱟ | ᱛᱩᱨᱝ)ᱩᱭ ᱥᱮᱨᱢᱟ ᱦᱩᱭᱩᱜᱚ ᱚᱠᱛᱚ ᱨᱮ ᱚᱞ ᱟᱹᱲᱟᱹ ᱠᱚ ᱥᱮᱬᱟ ᱞᱮᱫᱟ, ᱩᱱᱤ ᱗-᱘ ᱥᱮᱨᱢᱟ ᱦᱩᱭᱩᱜᱚ ᱚᱠᱛᱚ ᱨᱮ ᱟᱛᱩ ᱨᱮ ᱯᱷᱩᱞᱮᱵᱟᱵᱟ ᱯᱚᱧᱪᱟᱭᱚᱛ ᱨᱮᱱᱟᱜ ᱥᱮᱬᱟ ᱞᱮᱫᱟ | ᱑᱑ ᱥᱮᱨᱢᱟ ᱦᱩᱜᱩᱜᱚ ᱛᱮ ᱚᱲᱟᱜ ᱵᱟᱹᱜᱤ ᱠᱟᱛᱮ ᱫᱩᱨᱩᱰᱟᱸᱰᱟ(ᱞᱚᱢᱡᱩᱝ) ᱟᱛᱩ ᱮ ᱞᱟᱠᱪᱟᱨ ᱜᱟᱲ ᱥᱮᱠᱟᱛᱮ ᱠᱟᱴᱷᱢᱟᱱᱰᱩ ᱨᱮᱱᱟᱜ ᱨᱟᱱᱤᱯᱳᱠᱷᱚᱨᱤ ᱨᱮ ᱛᱟᱦᱮᱸ ᱠᱟᱛᱮ ᱞᱟᱠᱪᱟᱨ ᱢᱩᱬᱩᱛ ᱜᱟᱲ(ᱯᱟᱴᱥᱟᱞᱟ) ᱟᱨ ᱛᱤᱱᱫᱷᱟᱨᱟ ᱞᱟᱠᱪᱟᱨ ᱜᱟᱲ ᱫᱷᱟᱹᱨᱤ ᱦᱮᱡ ᱥᱮᱴᱮᱨ ᱠᱟᱛᱮ ᱯᱟᱥ ᱞᱮᱫᱟᱭ | ᱩᱱᱤᱭᱟ ᱥᱮᱪᱮᱫ ᱞᱟᱹᱜᱤᱫ ᱵᱚᱱᱟᱨᱚᱥ ᱥᱮᱴᱮᱨ ᱞᱮᱱᱟ | ᱜᱷᱤᱢᱤᱨᱮ-ᱟᱜ ᱵᱷᱟᱨᱚᱛ ᱨᱮᱱᱟᱜ ᱵᱟᱱᱟᱨᱚᱥ ᱨᱮ ᱠᱤᱱᱥᱚ ᱵᱤᱨᱫᱟᱹ ᱜᱟᱲ ᱥᱚᱨᱵᱚᱫᱚᱨᱥᱚᱱ ᱨᱮ ᱥᱟᱥᱛᱨᱤ ᱞᱮᱫᱟ |
ᱠᱟᱹᱢᱤ ᱡᱤᱵᱚᱱ ᱟᱨ ᱮᱢᱟᱱ ᱠᱚ
᱑᱔ ᱥᱮᱨᱢᱟ ᱨᱮᱱᱟᱜ ᱩᱢᱮᱨ ᱨᱮ ᱜᱮᱭᱟᱱᱯᱩᱥᱯᱚ ᱥᱟᱛᱚᱢ ᱛᱮ ᱵᱤᱹ ᱥᱚᱹ ᱑᱙᱙᱒ ᱨᱮ ᱜᱳᱨᱚᱠᱷᱟᱯᱚᱛᱨᱚ ᱨᱮ ᱯᱩᱭᱞᱩ ᱚᱞ ᱵᱮᱞ ᱪᱷᱟᱯᱟ ᱠᱟᱛᱮ ᱢᱤᱫ ᱠᱟᱵᱭᱚ ᱥᱤᱨᱡᱟᱹᱣ ᱞᱮᱫᱟ | ᱜᱷᱤᱢᱮᱨᱮ ᱵᱤᱹ ᱥᱚᱹ ᱒᱐᱐᱕ ᱥᱮᱨᱢᱟ ᱨᱮ ᱜᱳᱨᱚᱠᱷᱟᱯᱚᱛᱨᱚ ᱨᱮᱜᱮ ᱥᱚᱦᱚ-ᱥᱟᱯᱰᱟᱣᱤᱡ(sub-editor) ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱞᱮᱫᱟ | ᱵᱚᱱᱟᱨᱚᱥ ᱠᱷᱚᱱ ᱥᱟᱥᱛᱨᱤᱯᱩᱭᱞᱩ ᱵᱷᱟᱜ ᱯᱟᱥ ᱛᱟᱭᱚᱢ ᱵᱤᱹ ᱥᱚᱹ ᱑᱙᱙᱘ ᱥᱮᱨᱢᱟ ᱨᱮ ᱵᱷᱟᱥᱟᱱᱭᱵᱟᱫ ᱯᱚᱨᱤᱥᱚᱫ ᱠᱷᱚᱱ ᱪᱟᱸᱫᱚ ᱱᱮᱯᱟᱞᱤ ᱒᱕ ᱴᱟᱠᱟ ᱛᱮ ᱚᱱᱚᱞᱤᱭᱟᱹ ᱯᱚᱫᱽ ᱨᱮ ᱟᱨ ᱵᱤᱹ ᱥᱚᱹ ᱒᱐᱐᱑ ᱥᱮᱨᱢᱟ ᱨᱮ ᱜᱳᱨᱠᱷᱟᱯᱚᱛᱨᱚ ᱫᱟᱭᱱᱤᱠ ᱪᱟᱸᱫᱚ ᱠᱤᱭᱟᱹ ᱨᱮ ᱔᱐ ᱴᱟᱠᱟ ᱛᱮ ᱥᱚᱦᱚ-ᱥᱟᱯᱰᱟᱣᱤᱡ(sub-editor) ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱞᱮᱫᱟ | ᱩᱱᱟ ᱛᱟᱭᱚᱢ ᱒᱐᱑᱐ ᱥᱮᱨᱢᱟ ᱨᱮ ᱞᱮᱪᱷᱢᱤᱯᱨᱚᱥᱟᱫ ᱫᱮᱵᱠᱳᱴᱟ ᱨᱮᱱᱟᱜ ᱞᱟᱦᱟᱱᱛᱤ ᱛᱮ ᱵᱮᱱᱟᱣ ᱟᱠᱟᱱ ᱠᱟᱵᱭᱚ ᱯᱨᱚᱛᱤᱥᱴᱷᱟᱱ ᱨᱮ ᱯᱩᱱ ᱥᱮᱨᱢᱟ ᱢᱮᱢᱵᱚᱨ ᱛᱟᱦᱮᱸ ᱠᱟᱱᱟ | ᱵᱤᱹ ᱥᱚᱹ ᱒᱐᱐᱘ ᱥᱮᱨᱢᱟ ᱨᱮ ᱞᱚᱢᱡᱩᱝ ᱨᱩᱣᱟᱹᱲ ᱢᱟᱫᱷᱭᱚᱢᱤᱠ ᱥᱠᱩᱞ ᱨᱮ ᱦᱮᱰ ᱢᱮᱰ ᱢᱟᱥᱴᱚᱨ ᱞᱮᱠᱟᱛᱮ ᱥᱮᱞᱮᱫ ᱞᱮᱱᱟ |
ᱟᱹᱰᱤ ᱪᱚᱞᱩ ᱥᱮᱨᱮᱧ ᱜᱟᱩᱸᱪᱚ ᱜᱤᱛ ᱱᱮᱯᱟᱞᱤ ᱨᱮᱱ ᱚᱞ ᱥᱚᱫᱚᱨᱤᱡ ᱜᱷᱤᱢᱮᱨᱮ-ᱟᱜ ᱟᱹᱰᱤ ᱢᱟᱱᱮᱣᱟᱱ ᱥᱮᱨᱮᱧ ᱢᱩᱸᱫᱽ ᱨᱮ ᱯᱷᱩᱞᱠᱳ ᱴᱷᱩᱝᱜᱟ ᱵᱚᱜᱚᱨ ᱜᱚᱭᱳ(ᱛᱟᱨᱟᱫᱮᱵᱤ᱐), ᱟᱡᱟᱭ ᱨᱚ ᱨᱟᱛᱤ ᱠᱮ ᱫᱮᱠᱷᱮ ᱥᱚᱯᱚᱱᱟ(ᱱᱟᱨᱟᱭᱚᱬ ᱜᱳᱯᱟᱞ) ᱮ ᱥᱮᱨᱮᱧ ᱞᱮᱫᱟ | ᱩᱱᱤ ᱵᱤᱹ ᱥᱚᱹ ᱒᱐᱐᱘ ᱥᱮᱨᱢᱟ ᱨᱮ ᱱᱮᱯᱟᱞ ᱨᱟᱡᱽᱠᱤᱭᱚ ᱯᱨᱚᱭᱟ ᱯᱨᱚᱛᱤᱥᱴᱷᱟᱱ ᱨᱮᱱ ᱢᱮᱢᱵᱚᱨ ᱦᱩᱭ ᱛᱟᱭᱚᱢ ᱡᱤᱵᱚᱱ ᱵᱷᱚᱨ ᱢᱮᱢᱵᱚᱨ,ᱩᱯᱚᱠᱩᱞᱯᱚᱛᱤ,ᱠᱩᱞᱯᱚᱛᱤ ᱞᱮᱠᱟᱛᱮ ᱛᱟᱦᱮᱸ ᱠᱟᱛᱮ ᱯᱨᱚᱭᱟ ᱯᱨᱚᱛᱤᱥᱴᱷᱟᱱ  ᱞᱟᱦᱟᱱᱛᱤ ᱞᱮᱫᱟ |
ᱢᱟᱹᱱᱢᱤ ᱡᱤᱵᱚᱱ
ᱵᱤᱹ ᱥᱚᱹ ᱒᱐᱐᱔ ᱥᱮᱨᱢᱟ ᱨᱮ ᱩᱱᱤ-ᱟᱜ ᱡᱤᱵᱚᱱᱥᱚᱸᱜᱤᱱᱤ(ᱡᱩᱨᱤ) ᱜᱟᱹᱣᱨᱤ-ᱟᱜ ᱵᱚᱸᱜᱟ ᱛᱟᱞᱟ ᱦᱩᱭᱞᱮᱱᱟ |
ᱠᱨᱤᱛᱤ(ᱚᱞ ᱵᱮᱞ) ᱠᱚ
ᱩᱱᱤᱭᱟ ᱚᱱᱚᱬᱮ ᱡᱤᱵᱚᱱ ᱨᱮᱱᱟᱜ ᱰᱟᱦᱟᱨ ᱨᱮ ᱯᱩᱭᱞᱩ ᱠᱨᱤᱛᱤ(ᱚᱞ ᱵᱮᱞ) ᱱᱚᱵᱚ ᱢᱚᱧᱡᱚᱨᱤ ᱵᱤᱹ ᱥᱚᱹ ᱑᱙᱙᱔ ᱥᱮᱨᱢᱟ ᱨᱮ ᱯᱟᱨᱥᱟᱞ ᱦᱩᱭ ᱛᱟᱭᱚᱢ ᱩᱱᱤᱭᱟ ᱰᱟᱦᱟᱨ ᱢᱤᱫ ᱢᱚᱱᱮ ᱛᱮ ᱞᱟᱦᱟ ᱛᱮ ᱪᱷᱟᱞᱟᱣ ᱞᱮᱱ ᱛᱟᱭᱟ | ᱜᱟᱹᱣᱨᱤ ᱥᱳᱠᱠᱟᱵᱭᱚ ᱡᱟᱹᱛᱤᱭᱟᱹᱨᱤ ᱚᱱᱚᱞᱤᱭᱟᱹ ᱢᱟᱫᱷᱚᱵ ᱯᱨᱚᱥᱟᱫ ᱜᱷᱤᱢᱤᱨᱮ ᱞᱮᱠᱟᱛᱮ ᱚᱞ ᱥᱚᱫᱚᱨ ᱟᱠᱟᱱ ᱥᱳᱠᱠᱟᱵᱭᱚ ᱠᱟᱱᱟ | ᱥᱟᱡᱷᱟ ᱯᱟᱨᱥᱟᱞ ᱨᱮ ᱵᱤᱹ ᱥᱚᱹ ᱒᱐᱑᱕ ᱥᱮᱨᱢᱟ ᱨᱮ ᱯᱟᱨᱥᱟᱞ ᱟᱠᱟᱱ ᱱᱩᱣᱟ ᱠᱟᱵᱭᱚ ᱨᱮ ᱑᱒ ᱩᱯᱚ-ᱥᱤᱨᱥᱚᱠ(sub-subject) ᱚᱞ ᱟᱠᱟᱱ ᱚᱱᱚᱬᱮ ᱠᱚ ᱥᱮᱞᱮᱫ ᱟᱠᱟᱱᱟ |
ᱢᱟᱫᱷᱚᱵ ᱯᱨᱚᱥᱟᱫ ᱜᱷᱤᱢᱤᱨᱮ ᱞᱮᱠᱟᱛᱮ ᱚᱞ ᱟᱠᱟᱱ ᱠᱨᱤᱛᱤ(ᱚᱞ ᱵᱮᱞ) ᱠᱚ
ᱯᱩᱨᱩᱥᱠᱟᱨ ᱟᱨ ᱥᱚᱢᱢᱟᱱ
ᱡᱟᱹᱛᱤᱭᱟᱹᱨᱤ ᱚᱱᱚᱞᱤᱭᱟᱹ ᱢᱟᱫᱷᱚᱵ ᱯᱨᱚᱥᱟᱫ ᱜᱷᱤᱢᱤᱨᱮ ᱞᱟᱹᱜᱤᱫ ᱵᱤᱹ ᱥᱚᱹ ᱒᱐᱖᱗ ᱥᱮᱨᱢᱟ ᱨᱮ ᱯᱚᱫᱫᱷᱚᱥᱨᱤ ᱥᱟᱫᱷᱟᱱᱟ ᱥᱚᱢᱢᱟᱱ ᱯᱩᱨᱩᱥᱠᱟᱨ ᱧᱟᱢ ᱞᱮᱫᱟ | ᱟᱨ ᱵᱤᱹ ᱥᱚᱹ ᱒᱐᱖᱕ ᱥᱮᱨᱢᱟ ᱨᱮ ᱢᱚᱦᱟ ᱩᱡᱡᱣᱚᱞ ᱯᱚᱫᱚᱠ ᱠᱷᱚᱱ ᱥᱚᱢᱢᱟᱱᱤᱛ ᱮ ᱧᱟᱢ ᱞᱮᱫᱟ |
ᱵᱟᱨᱦᱮ ᱡᱚᱱᱚᱲ
https://ne.wikipedia.org/wiki/%E0%A4%AE%E0%A4%BE%E0%A4%A7%E0%A4%B5%E0%A4%AA%E0%A5%8D%E0%A4%B0%E0%A4%B8%E0%A4%BE%E0%A4%A6_%E0%A4%98%E0%A4%BF%E0%A4%AE%E0%A4%BF%E0%A4%B0%E0%A5%87_%E0%A4%B0%E0%A4%9A%E0%A4%A8%E0%A4%BE%E0%A4%B8%E0%A5%82%E0%A4%9A%E0%A5%80
ᱦᱤᱢᱟᱞᱚᱭ
== ᱥᱤᱠᱷᱭᱟ.ᱛ==
ᱳᱥᱟᱢᱟ ᱵᱤᱱ ᱞᱟᱫᱮᱱ
ᱳᱥᱟᱢᱟ ᱵᱤᱱ ᱢᱳᱦᱚᱢᱚᱫᱽ ᱵᱤᱱ ᱟᱣᱟᱫᱽ ᱵᱤᱱ ᱞᱟᱫᱮᱱ /oʊˈsɑːmə bɪn ˈlɑːdən/ (Arabic: أسامة بن محمد بن عوض بن لادن‎, Usāmah bin Muḥammad bin ʿAwaḍ bin Lādin; ᱢᱟᱨᱪ ᱑᱐,᱑᱙᱕᱗ᱼᱢᱮ᱒,᱒᱐᱑᱑, ᱞᱟᱫᱮᱱ ᱯᱟᱱᱼᱤᱥᱞᱟᱢᱤᱠ ᱟᱛᱚᱸᱠᱵᱟᱫ ᱥᱚᱸᱜᱚᱴᱷᱚᱱ "ᱟᱞᱼᱠᱣᱮᱫᱟ" ᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ ᱑᱙᱙᱔ ᱥᱟᱞ ᱫᱷᱟᱹᱵᱤᱡ ᱞᱟᱫᱮᱱ ᱢᱤᱫ ᱭᱮᱢᱮᱱᱤ ᱵᱚᱸᱥᱚ ᱨᱤᱱᱤᱡ ᱠᱤᱥᱟᱹᱬ ᱵᱤᱱ ᱞᱟᱫᱮᱱ ᱜᱷᱟᱨᱚᱸᱡᱽ ᱨᱤᱱᱤᱡ ᱚᱸᱥᱚ ᱠᱟᱱ ᱛᱟᱦᱮᱸᱫ ᱟᱡ ᱵᱟᱵᱟ ᱦᱟᱜ ᱧᱩᱛᱩᱢ ᱢᱳᱦᱚᱢᱚᱫᱽ ᱵᱤᱱ ᱟᱣᱟᱫᱽ ᱵᱤᱱ ᱞᱟᱫᱮᱱ,ᱩᱱᱤ ᱫᱚ ᱢᱤᱫ ᱥᱟᱣᱫᱤ ᱭᱮᱢᱮᱱ ᱨᱮᱱᱟᱜ ᱦᱟᱫᱷᱨᱟᱢᱟᱣᱛ ᱨᱤᱱᱤᱡ ᱠᱤᱥᱟᱹᱬ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱿ ᱟᱡ ᱢᱤᱫᱴᱟᱝ ᱫᱚᱞᱟᱱ ᱵᱮᱱᱟᱣ ᱠᱚᱢᱯᱟᱱᱤ ᱵᱮᱨᱮᱫ ᱞᱮᱫᱼᱟᱭ ᱟᱡ ᱟᱭᱚ ᱟᱞᱤᱭᱟ ᱜᱷᱟᱱᱮᱢ ᱥᱤᱨᱚᱭᱟ ᱨᱮᱱᱟᱜ ᱞᱟᱛᱟᱠᱤᱭᱟ ᱨᱤᱱᱤᱡ ᱱᱟᱥᱮ ᱨᱮᱸᱜᱮᱡ ᱱᱟᱥᱮ ᱠᱤᱥᱟᱬ ᱚᱲᱟᱜ ᱨᱤᱱᱤᱡ ᱡᱷᱚᱛᱚ ᱫᱷᱚᱨᱚᱢ ᱢᱟᱱᱟᱣᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸᱠᱟᱱᱟ ᱳᱥᱟᱢᱟ ᱵᱤᱱ ᱞᱟᱫᱮᱱ ᱥᱟᱣᱫᱤ ᱟᱨᱚᱵ ᱨᱮᱠᱤᱱ ᱡᱟᱱᱟᱢ ᱞᱮᱱᱟ ᱟᱨ ᱑᱙᱗᱙ᱥᱟᱞ ᱨᱮ ᱟᱯᱷᱜᱟᱱᱤᱥᱛᱟᱱ ᱨᱮ ᱥᱳᱵᱦᱤᱭᱮᱛ ᱨᱩᱥ ᱥᱟᱞᱟᱜ ᱞᱟᱹᱰᱷᱟᱹᱭ ᱞᱟᱹᱜᱤᱫ ᱯᱟᱠᱤᱥᱛᱟᱱ ᱨᱮᱱᱟᱜ ᱢᱩᱡᱟᱦᱤᱫᱤᱱ ᱜᱩᱴ ᱨᱮ ᱥᱮᱞᱮᱫᱳᱜ ᱵᱷᱩᱨ ᱟᱡᱟᱜ ᱡᱟᱱᱟᱢ ᱫᱤᱥᱚᱢ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱠᱤᱱ ᱯᱟᱲᱦᱟᱣ ᱞᱮᱱᱟ ᱾ ᱟᱡ ᱴᱟᱠᱟ ᱠᱟᱹᱣᱰᱤᱛᱮ,ᱦᱟᱹᱛᱤᱭᱟᱹᱨ ᱡᱩᱜᱟᱹᱣᱛᱮ, ᱟᱨ ᱥᱟᱹᱣᱫᱤ ᱟᱨᱚᱵ ᱠᱷᱚᱱ ᱞᱟᱹᱰᱷᱟᱹᱭ ᱦᱚᱲ ᱡᱚᱜᱟᱣ ᱠᱟᱛᱮᱫ ᱟᱨᱚᱵ ᱫᱤᱥᱚᱢ ᱨᱮ ᱟᱹᱰᱤᱜᱟᱱ ᱧᱩᱛᱩᱢ ᱮ ᱠᱚᱢᱟᱣ ᱞᱮᱫᱼᱟ ᱾ In 1988, he formed al-Qaeda. ᱑᱙᱙᱒ ᱥᱟᱞ ᱨᱮ ᱟᱡ ᱥᱟᱣᱫᱤ ᱟᱨᱚᱵ ᱵᱟᱹᱜᱤ ᱠᱟᱛᱮᱫ ᱟᱡ ᱥᱩᱫᱟᱱ ᱮ ᱩᱴᱷᱟᱣ ᱮᱱᱟ ᱟᱨ ᱚᱱᱰᱮ ᱠᱷᱚᱱ ᱟᱡᱟᱜ ᱠᱟᱹᱢᱤᱭ ᱪᱟᱹᱞᱩ ᱠᱮᱫᱼᱟ ᱾ ᱑᱑᱙᱖ ᱥᱟᱞ ᱨᱮ ᱟᱢᱮᱨᱤᱠᱟᱦᱟᱜ ᱫᱚᱵᱟᱵ ᱠᱷᱟᱹᱛᱤᱨ ᱟᱡ ᱟᱯᱷᱜᱟᱱᱤᱥᱛᱟᱱ ᱮ ᱩᱪᱟᱹᱲᱮᱱᱟ ᱟᱨ ᱟᱡᱟᱜ ᱱᱟᱣᱟ ᱛᱷᱟᱱ ᱮ ᱵᱮᱱᱟᱣ ᱠᱮᱫᱼᱟ ᱟᱨ ᱟᱢᱮᱨᱤᱠᱟ ᱥᱟᱞᱟᱜ ᱞᱟᱰᱷᱟᱹᱭ ᱮ ᱦᱚᱦᱚ ᱠᱮᱫᱼᱟ ᱾ ᱑᱙᱙᱘ ᱥᱟᱞᱨᱮ ᱭᱩ ᱮᱥ ᱮᱢᱵᱟᱥᱤ ᱨᱮ ᱵᱚᱢ ᱜᱤᱰᱤ ᱠᱷᱟᱹᱛᱤᱨ ᱟᱢᱮᱨᱤᱠᱟ ᱨᱮᱱᱟᱜ ᱮᱢᱮᱯᱷ ᱵᱤ ᱟᱭᱤ (Federal Bureau of Investigation) ᱦᱟᱜ ᱡᱷᱚᱛᱚᱠᱷᱚᱱ ᱠᱷᱚᱡᱮᱨ ᱟᱛᱚᱸᱠᱵᱟᱫ ᱛᱟᱹᱞᱠᱟᱹ ᱨᱮ ᱵᱤᱱ ᱞᱟᱫᱮᱱ ᱮ ᱛᱟᱦᱮᱸᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱫᱷᱟᱹᱵᱤᱡ ᱭᱩᱱᱟᱴᱮᱰ ᱥᱴᱮᱴ ᱨᱮᱱᱟᱜ ᱡᱷᱚᱛᱚ ᱠᱷᱚᱱ ᱡᱟᱹᱥᱛᱤ ᱡᱚᱥ ᱨᱮ ᱛᱟᱦᱮᱸᱠᱟᱱᱟᱭ, ᱟᱡ ᱥᱟᱵ ᱦᱚᱪᱚ ᱞᱟᱹᱜᱤᱫ ᱮᱯᱷ ᱵᱤ ᱟᱭᱤ $25 ᱢᱤᱞᱤᱭᱚᱱ ᱨᱮᱱᱟᱜ ᱜᱚᱱᱚᱝ ᱮ ᱦᱚᱦᱚ ᱞᱮᱫᱼᱟ. ᱒ ᱢᱮ ᱒᱐᱑᱑ ᱦᱤᱞᱚᱜ ᱯᱟᱠᱤᱥᱛᱟᱱ ᱨᱮᱱᱟᱜ ᱟᱵᱚᱴᱟᱵᱟᱫ ᱨᱮᱱᱟᱜ ᱨᱮᱱᱟᱜ ᱢᱤᱫ ᱚᱲᱟᱜ ᱨᱮ ᱡᱟᱦᱟᱸᱨᱮ ᱣᱟᱡᱚᱨᱤᱥᱛᱟᱱ ᱨᱤᱱ ᱜᱷᱟᱨᱚᱸᱡ ᱠᱚ ᱛᱟᱦᱮᱸᱠᱟᱱᱟ,ᱟᱢᱮᱨᱤᱠᱟ ᱨᱤᱱ ᱥᱯᱮᱥᱟᱞ ᱱᱟᱵᱷᱟᱞ ᱜᱩᱭᱤᱱᱫᱟ ᱢᱤᱞᱤᱴᱟᱨᱤ ᱛᱮ ᱠᱚ ᱴᱩᱴᱤ ᱜᱚᱡ ᱠᱮᱫᱮᱭᱟ ᱠᱚ
᱒᱐ ᱟᱨ ᱒᱑ ᱥᱟᱭᱟᱝ ᱨᱤᱱᱤᱡ ᱡᱷᱚᱛᱚ ᱠᱷᱚᱱ ᱵᱤᱵᱟᱫᱟᱱ ᱦᱚᱲ ᱦᱮ ᱛᱟᱦᱮᱸᱠᱟᱱᱟ ᱟᱨ ᱟᱞ ᱠᱮᱣᱫᱟ ᱥᱚᱸᱜᱚᱴᱷᱚᱱ ᱨᱤᱱᱤᱡ ᱫᱷᱚᱨᱚᱢ ᱜᱩᱨᱩ ᱢᱮᱱᱛᱮᱫ ᱟᱠᱚᱟᱣᱜ ᱜᱩᱴ ᱨᱮ ᱢᱟᱱᱟᱚᱛ ᱛᱟᱦᱮᱸᱠᱟᱱᱟ ᱾ ᱥᱳᱵᱷᱤᱭᱮᱛ ᱫᱤᱥᱚᱢ ᱨᱟᱹᱯᱩᱫ ᱮᱱ ᱛᱟᱭᱚᱢ ᱟᱡ ᱟᱨᱚᱵ ᱫᱩᱱᱤᱭᱟᱹ ᱞᱟᱜᱤᱫ ᱡᱷᱚᱛᱚ ᱠᱷᱚᱱ ᱥᱮᱬᱟ ᱢᱩᱴᱷᱟᱱ ᱮ ᱵᱮᱱᱟᱣ ᱮᱱᱟ ᱿ ᱟᱡᱟᱜ ᱟᱹᱜᱩᱣᱟᱱ ᱟᱨ ᱟᱡᱟᱜ ᱟᱞ ᱠᱣᱮᱫᱟ ᱑᱑ ᱥᱮᱯᱴᱮᱢᱵᱚᱨ ᱨᱮ 2᱙᱗᱗ ᱦᱚᱲ ᱜᱚᱡ ᱞᱟᱹᱜᱤᱫ ᱫᱟᱹᱭ ᱮ ᱛᱟᱦᱮᱸ ᱠᱟᱱᱟ ᱾ ᱥᱟᱶᱛᱮ ᱫᱷᱟᱹᱨᱛᱤ ᱡᱟᱠᱟᱛ ᱨᱮ ᱟᱹᱰᱤᱜᱟᱱ ᱴᱷᱟᱶᱨᱮ ᱜᱚᱡ ᱜᱚᱯᱚᱡ ᱞᱟᱹᱜᱤᱫ ᱦᱚᱸ ᱫᱟᱹᱭ ᱮ ᱛᱟᱦᱮᱸᱠᱟᱱᱟ ᱾
ᱯᱚᱴᱠᱟ ᱵᱚᱱᱚᱛ
ᱯᱚᱴᱠᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱫᱷᱟᱞᱵᱷᱩᱢ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱚᱴᱠᱟ 22.6221°N, 86.2133°W ᱨᱮ ᱢᱮᱱᱟᱜᱼᱟ ᱾
ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱚᱞᱢᱩᱨᱤ-ᱟᱨ-ᱡᱩᱜᱽᱥᱟᱞᱚᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱜᱷᱟᱴᱥᱤᱞᱟᱹ, ᱢᱚᱥᱟᱵᱩᱱᱤ ᱟᱨ ᱰᱩᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱛᱤᱨᱤᱝ ᱟᱨ ᱵᱚᱦᱚᱲᱫᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ/ᱛᱚᱦᱥᱤᱞ ᱟᱨ ᱯᱟᱪᱮ ᱨᱮ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱜᱚᱵᱤᱸᱫᱽᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕᱙᱒.᱑᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱯᱚᱴᱠᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱯᱚᱴᱠᱟ ᱨᱮ ᱢᱮᱱᱟᱜᱼᱟ ᱾
ᱵᱩᱨᱦᱚᱱᱯᱩᱨ
ᱵᱩᱨᱦᱚᱱᱯᱩᱨ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱵᱩᱨᱦᱚᱱᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱢᱟᱹᱪᱤ ᱠᱟᱱᱟ ᱾ ᱱᱚᱣᱟ ᱛᱟᱯᱛᱤ ᱜᱟᱰᱟ ᱨᱮᱱᱟᱜ ᱠᱚᱧᱮ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱞ ᱠᱷᱚᱱ ᱓᱔᱐ ᱠᱤᱞᱚᱢᱤᱴᱚᱨ (᱒᱑᱑ ᱢᱤᱞ) ᱮᱛᱚᱢᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾
ᱯᱚᱴᱠᱟ ᱵᱚᱱᱚᱛ
ᱥᱮᱪᱮᱫ
ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱑ ᱜᱚᱴᱟᱝ ᱢᱟᱬᱟᱝ-ᱯᱩᱭᱞᱩ ᱟᱥᱲᱟ, ᱒᱔᱗ ᱜᱚᱴᱟᱝ ᱯᱩᱭᱞᱩ ᱟᱥᱲᱟ, ᱘᱙ ᱜᱚᱴᱟᱝ ᱢᱟᱬᱟᱝ-ᱛᱟᱱᱟᱞᱟ ᱟᱥᱲᱟ, ᱑᱔ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ, ᱵᱟᱨᱭᱟ ᱥᱤᱱᱤᱭᱟᱹᱨ ᱛᱟᱱᱟᱞᱟ ᱟᱥᱲᱟ, ᱓᱖ ᱜᱚᱴᱟᱝ ᱟᱹᱛᱩ ᱵᱟᱝ ᱥᱮᱪᱮᱫ ᱥᱩᱵᱤᱫᱷᱟ ᱦᱟᱜ ᱛᱟᱦᱮᱸ ᱠᱟᱱᱟ ᱾ *ᱡᱷᱟᱨᱠᱷᱚᱸᱰ ᱨᱮ ᱥᱤᱱᱤᱭᱟᱹᱨ ᱛᱟᱱᱟᱞᱟ ᱟᱥᱲᱟ ᱫᱚ ᱤᱱᱴᱟᱨ ᱠᱟᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱩᱨᱦᱚᱱᱯᱩᱨ
ᱚᱛᱱᱚᱜ
ᱵᱩᱨᱦᱚᱱᱯᱩᱨ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱤᱢᱟᱹ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱛᱟᱯᱛᱤ ᱜᱟᱰᱟ ᱫᱷᱟᱨᱮ ᱢᱮᱱᱟᱜᱼᱟ ᱾
ᱯᱚᱴᱠᱟ ᱵᱚᱱᱚᱛ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱙᱙,᱖᱑᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱘᱙,᱑᱒᱗ ᱦᱚᱲ ᱫᱚ ᱟᱹᱛᱩ ᱨᱤᱱ ᱟᱨ ᱑᱐,᱔᱘᱕ ᱦᱚᱲ ᱫᱚ ᱥᱚᱦᱚᱨ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ, ᱙᱙,᱙᱑᱘ (᱕᱐%) ᱠᱚᱲᱟ ᱟᱨ ᱙᱙,᱖᱙᱔ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱓᱐,᱓᱙᱑ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱗,᱗᱗᱓ (᱓.᱘᱙%) ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱮᱞ ᱫᱚ ᱑᱐᱔,᱗᱐᱖ (᱕᱒.᱔᱕%) ᱢᱮᱱᱟᱜᱼᱟ ᱾
ᱵᱩᱨᱦᱚᱱᱯᱩᱨ
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱒᱐᱑᱑ ᱨᱮ ᱵᱩᱨᱦᱚᱱᱯᱩᱨ ᱨᱤᱱ ᱦᱚᱲ ᱮᱞ ᱒᱑᱐,᱘᱘᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱑᱐᱘,᱑᱘᱗ ᱟᱨ ᱛᱤᱨᱞᱟᱹ ᱟᱜ ᱮᱞ ᱑᱐᱒,᱖᱙᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱠᱚᱣᱟᱜ ᱦᱚᱲ ᱮᱞ ᱒᱘,᱙᱓᱐ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱑᱕,᱐᱓᱕ ᱠᱚᱲᱟ ᱟᱨ ᱑᱓,᱘᱙᱕ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱩᱨᱦᱚᱱᱯᱩᱨ ᱨᱮ ᱥᱮᱪᱮᱫ ᱠᱚᱣᱟᱜ ᱜᱩᱴ ᱦᱚᱲ ᱮᱞ ᱑᱔᱗,᱐᱕᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱖᱙.᱗% ᱦᱚᱲ ᱮᱞ ᱠᱷᱚᱱ ᱗᱓.᱓% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱖᱕.᱙% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱵᱩᱨᱦᱚᱱᱯᱩᱨ ᱨᱮᱱᱟᱜ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱐.᱘% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱘᱕.᱑% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱖.᱓% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱑᱔,᱔᱔᱐ ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱒,᱑᱗᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱵᱩᱨᱦᱚᱱᱯᱩᱨ ᱨᱮ ᱓᱘᱑᱑᱘ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱯᱚᱴᱠᱟ ᱵᱚᱱᱚᱛ
ᱦᱚᱲ ᱮᱞ
ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱦᱩᱞᱩᱫᱽᱯᱩᱠᱷᱩᱨ (᱑᱐,᱔᱘᱕) ᱾
ᱵᱩᱨᱦᱚᱱᱯᱩᱨ
ᱦᱮᱡ ᱥᱮᱱ ᱰᱟᱦᱟᱨ
ᱵᱩᱦᱚᱱᱯᱩᱨ ᱨᱮᱞᱣᱮ ᱰᱟᱦᱟᱨ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ, ᱟᱫᱚ ᱥᱩᱨᱥᱩᱯᱩᱨ ᱨᱤᱱ ᱥᱚᱦᱚᱨ ᱦᱤᱡᱩᱜ ᱞᱟᱹᱜᱤᱫ ᱛᱮ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱠᱟᱞ ᱜᱟᱶ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱥᱚᱦᱚᱨ ᱠᱷᱚᱱ ᱫᱚ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱩᱨᱦᱚᱱᱯᱩᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱱᱚᱜᱚᱨ ᱱᱤᱜᱟᱢ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱯᱚᱴᱠᱟ ᱵᱚᱱᱚᱛ
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱗᱖.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱤᱱᱟᱨᱟᱭᱤ ᱵᱤᱡᱟᱭᱟᱱ
ᱯᱤᱱᱟᱨᱟᱭᱤ ᱵᱤᱡᱟᱭᱟᱱ ᱫᱚ(ᱡᱟᱱᱟᱢ ᱺ ᱒᱔ ᱢᱮᱹ ᱑᱙᱔᱕) ᱥᱤᱧᱚᱛ ᱫᱤᱥᱚᱢ ᱠᱮᱨᱟᱞᱟ ᱯᱚᱱᱚᱛ ᱨᱮᱱ ᱢᱤᱫᱴᱮᱱ ᱨᱟᱡᱟᱨᱤ ᱟᱨ ᱱᱟᱦᱟᱜ ᱒᱕ ᱢᱮᱹ ᱒᱐᱑᱖ ᱢᱟᱹᱦᱤᱛ ᱠᱷᱚᱱ ᱠᱮᱨᱟᱞᱟ ᱯᱚᱱᱚᱛ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ| ᱩᱱᱤᱫᱚ ᱯᱚᱞᱤᱛᱵᱟᱨᱩ ᱠᱚᱢᱩᱱᱤᱥᱴ ᱯᱟᱨᱴᱤ ᱚᱯᱷ ᱤᱱᱰᱤᱭᱟ ᱨᱮᱱ ᱨᱟᱹᱥᱤᱭᱟᱹ ᱠᱟᱱᱟᱭ, ᱩᱱᱤ ᱫᱚ ᱫᱚ ᱠᱮᱨᱟᱞᱟ ᱯᱚᱱᱚᱛ ᱥᱤᱹᱯᱤᱹᱮᱢᱹ ᱨᱮᱱ ᱡᱚᱛᱚ ᱠᱷᱚᱱ ᱡᱮᱞᱮᱧ ᱩᱛᱟᱹᱨ ᱯᱟᱨᱥᱮᱛ ᱦᱩᱫᱟᱹ ᱨᱮ ᱑᱙᱙᱘ ᱥᱮᱨᱢᱟ ᱠᱷᱚᱱ ᱒᱐᱑᱕ ᱥᱮᱨᱢᱟ ᱦᱟᱹᱵᱤᱡ-ᱮ ᱛᱟᱸᱦᱮᱸ ᱠᱟᱱᱟ| ᱩᱱᱤ ᱫᱚ ᱠᱮᱨᱟᱞᱟ ᱯᱚᱱᱚᱛ ᱥᱚᱨᱠᱟᱨ ᱟᱜ ᱤᱞᱮᱪᱴᱨᱤᱪ ᱯᱟᱣᱟᱨ ᱟᱨ ᱜᱚᱲᱚ-ᱜᱚᱯᱚᱲᱚ ᱢᱚᱱᱛᱨᱤ ᱞᱮᱠᱟ ᱛᱮ ᱑᱙᱙᱖ ᱥᱮᱨᱢᱟ ᱠᱷᱚᱱ ᱑᱙᱙᱘ ᱥᱮᱨᱢᱟ ᱦᱟᱹᱵᱤᱡ-ᱮ ᱛᱟᱸᱦᱮᱸ ᱠᱟᱱᱟ| ᱒᱐᱑᱖ ᱥᱮᱨᱢᱟ ᱨᱮᱭᱟᱜ ᱵᱤᱫᱷᱟᱱ ᱥᱚᱵᱦᱟ ᱨᱮ ᱯᱤᱱᱟᱨᱟᱭᱤ ᱫᱚ ᱫᱷᱟᱨᱢᱟᱫᱳᱸ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱟᱨ ᱞᱮᱝᱜᱟ ᱰᱮᱢᱚᱠᱨᱮᱠᱴᱤᱠ ᱯᱷᱨᱚᱱᱴ ᱨᱮᱱ ᱟᱹᱭᱩᱨᱤᱡ ᱢᱮᱱᱛᱮ ᱵᱟᱪᱷᱟᱣ ᱚᱪᱚᱭᱮᱱᱟ ᱟᱨ ᱠᱮᱨᱟᱞᱟ ᱯᱚᱱᱚᱛ ᱨᱮᱱ ᱑᱒ ᱟᱱᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱞᱮᱠᱟ ᱛᱮᱭᱮ ᱵᱟᱪᱷᱟᱣ ᱚᱪᱚᱭᱮᱱᱟ|
ᱮᱛᱚᱦᱚᱵ ᱡᱤᱭᱚᱱ
ᱯᱤᱱᱟᱨᱟᱭᱤ ᱫᱚ ᱢᱤᱫᱴᱮᱱ ᱡᱟᱭᱜᱟ ᱨᱮᱭᱟᱜ ᱧᱩᱛᱩᱢ ᱠᱟᱱᱟ, ᱚᱠᱟ ᱠᱷᱚᱱ ᱵᱤᱡᱟᱱ ᱫᱚᱭ ᱡᱟᱱᱟᱢ ᱞᱮᱱ| ᱵᱤᱡᱟᱭᱟᱱ ᱫᱚ ᱵᱽᱨᱤᱴᱤᱥ ᱤᱱᱰᱤᱭᱟ,ᱢᱟᱫᱽᱨᱟᱥ ᱯᱚᱱᱚᱛ, ᱢᱟᱞᱟᱵᱟᱨ ᱦᱚᱱᱚᱛ, ᱯᱤᱱᱟᱨᱟᱭᱤ ᱟᱹᱛᱩ ᱨᱮ ᱒᱔ ᱢᱮᱹ ᱑᱙᱔᱕ ᱢᱟᱹᱦᱤᱛ ᱨᱮᱭᱮ ᱡᱟᱱᱟᱢ ᱞᱮᱱᱟ| ᱩᱱᱤ ᱫᱚ ᱨᱮᱱ ᱟᱯᱟᱛ ᱟᱜ ᱧᱩᱛᱩᱢ ᱫᱚ ᱠᱚᱨᱟᱱ ᱟᱨ ᱮᱝᱜᱟᱛ ᱟᱜ ᱧᱩᱛᱩᱢ ᱫᱚ ᱠᱟᱞᱭᱟᱱᱤ ᱛᱟᱸᱦᱮᱸ ᱠᱟᱱᱟ, ᱩᱱᱤ ᱫᱚ ᱟᱡ ᱮᱝᱜᱟᱛ ᱟᱯᱟᱛ ᱨᱮᱱ ᱡᱚᱛᱚ ᱠᱷᱚᱱ ᱠᱟᱹᱴᱤᱡ ᱩᱛᱟᱹᱨ ᱦᱚᱯᱚᱱᱮ ᱛᱟᱸᱦᱮᱸ ᱠᱟᱱᱟ| ᱩᱱᱠᱩ ᱫᱚ ᱜᱮᱞ ᱯᱚᱱ ᱜᱚᱴᱟᱝ ᱵᱚᱭᱦᱟ-ᱢᱤᱥᱨᱟ ᱠᱚ ᱛᱟᱸᱦᱮᱸ ᱠᱟᱱᱟ, ᱩᱱᱠᱩ ᱢᱩᱫᱽ ᱨᱮ ᱮᱠᱮᱱ ᱯᱮᱭᱟ ᱡᱤᱣᱤᱫ ᱢᱮᱱᱟᱜ ᱠᱚᱣᱟ| ᱩᱱᱤ ᱫᱚ ᱥᱠᱩᱞ ᱜᱽᱨᱮᱡᱩᱣᱮᱴ ᱛᱟᱭᱚᱢ, ᱠᱤᱪᱨᱤᱡ ᱴᱤᱧ ᱨᱮ ᱠᱟᱹᱢᱤᱭᱮᱫ ᱠᱟᱱ ᱛᱟᱸᱦᱮᱱᱟ, ᱛᱷᱟᱞᱮᱥᱟᱨᱤ ᱨᱮᱭᱟᱜ ᱥᱚᱨᱠᱟᱨᱤ ᱵᱽᱨᱮᱱᱱᱮᱱ ᱠᱚᱞᱞᱮᱡᱽ ᱨᱮ ᱵᱷᱩᱨᱛᱤᱜ ᱢᱟᱲᱟᱝ| ᱩᱱᱤ ᱫᱚ ᱤᱱᱟᱹ ᱠᱚᱞᱮᱡᱽ ᱠᱷᱚᱱ ᱜᱮ ᱵᱤᱹᱮᱹ ᱰᱤᱜᱽᱨᱤ ᱦᱚᱸᱭ ᱦᱟᱢᱮᱴ ᱞᱮᱫᱟ|
ᱠᱮᱨᱤᱭᱟᱨ
ᱯᱤᱱᱟᱨᱟᱭᱤ ᱵᱤᱡᱟᱭᱤ ᱫᱚ ᱛᱷᱟᱞᱮᱥᱟᱨᱤ ᱨᱮᱭᱟᱜ ᱥᱟᱨᱠᱟᱨᱤ ᱵᱽᱨᱮᱱᱱᱮᱱ ᱠᱚᱞᱮᱡᱽ ᱨᱮᱭᱟᱜ ᱯᱟᱹᱴᱷᱩᱣᱟᱹ ᱜᱟᱶᱛᱟ ᱠᱷᱚᱱ ᱨᱟᱡᱟᱨᱤ ᱫᱚᱭ ᱥᱮᱞᱮᱫ ᱞᱮᱱᱟ| ᱩᱱᱤ ᱫᱚ ᱟᱢᱫᱟᱡᱽ ᱑᱙᱖᱔ ᱥᱮᱨᱢᱟ ᱨᱮ ᱠᱚᱢᱩᱱᱤᱥᱴ ᱯᱟᱨᱴᱤ ᱚᱯᱷ ᱤᱱᱰᱤᱭᱟ ᱨᱮᱭᱮ ᱵᱚᱞᱚ ᱞᱮᱱᱟ| ᱵᱤᱡᱟᱭᱟᱱ ᱫᱚ ᱠᱟᱱᱱᱩᱨ ᱦᱚᱱᱚᱛ ᱨᱮᱱ ᱠᱮᱨᱟᱞᱟ ᱯᱟᱹᱴᱷᱩᱣᱟᱹ ᱯᱷᱮᱰᱟᱨᱮᱥᱚᱱ ᱨᱮᱱ ᱥᱩᱛᱨᱮᱛ ᱠᱚ ᱵᱮᱱᱟᱣ ᱠᱮᱫᱮᱭᱟ,ᱚᱠᱟ ᱫᱚ ᱛᱟᱭᱚᱢ ᱫᱟᱨᱟᱢ Students Federation of India (SFI) ᱢᱮᱱ ᱛᱮ ᱧᱩᱢ ᱵᱟᱦᱟᱞ ᱠᱮᱫᱟ| ᱩᱱᱤ ᱫᱚ KSF ᱨᱮᱱ ᱯᱚᱱᱚᱛ ᱥᱩᱛᱨᱮᱛ ᱟᱨ ᱛᱟᱭᱚᱢ ᱫᱟᱨᱟᱢ ᱯᱟᱨᱥᱮᱛ ᱠᱚ ᱵᱮᱱᱟᱣ ᱠᱮᱫᱮᱭᱟ|
ᱯᱤᱱᱟᱨᱟᱭᱤ ᱵᱤᱡᱟᱭᱟᱱ ᱫᱚ ᱒ᱢᱮᱹ ᱪᱟᱱᱫᱚ ᱒᱐᱑᱖ ᱨᱮ ᱠᱮᱨᱟᱞᱟ ᱨᱮ ᱥᱤᱹᱯᱤᱹᱮᱢᱹ ᱠᱷᱚᱱ ᱠᱮᱨᱟᱞᱟ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱮᱠᱟ ᱛᱮ ᱠᱚ ᱵᱟᱪᱷᱟᱣ ᱠᱮᱫᱮᱭᱟ, ᱠᱮᱨᱞᱟ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱛᱟᱭᱱᱚᱢ|
ᱯᱩᱸᱪᱷ ᱦᱚᱱᱚᱛ
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱯᱩᱸᱪᱷ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱯᱩᱸᱪᱷ ᱥᱚᱦᱚᱨ᱾ ᱨᱟᱦᱩᱞ ᱭᱟᱫᱚᱵ ᱦᱚᱱᱚᱛ ᱨᱮᱱ ᱧᱤᱛᱚᱜᱤᱜ ᱦᱚᱱᱚᱛ ᱠᱚᱢᱤᱥᱚᱱᱟᱨ ᱠᱟᱱᱟᱭ᱾ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱱᱚᱣᱟ ᱯᱩᱸᱪᱷ ᱦᱚᱱᱚᱛ ᱧᱤᱛ ᱦᱟᱹᱵᱤᱫ ᱛᱩᱨᱩᱭ ᱜᱚᱴᱟᱝ ᱛᱚᱦᱚᱥᱤᱞ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ
ᱥᱟᱱᱟᱢ ᱛᱚᱦᱚᱥᱤᱞ ᱨᱮᱜᱮ ᱛᱚᱦᱚᱥᱤᱞᱟᱨ ᱢᱮᱱᱟᱭᱟ ᱡᱟᱦᱟᱭ ᱫᱚ ᱱᱚᱣᱟ ᱨᱮᱱᱤᱡ ᱥᱟᱥᱚᱱᱤᱭᱟᱹ ᱠᱟᱱᱟᱭ᱾ ᱦᱚᱱᱚᱛ ᱟᱨᱦᱚ ᱜᱮᱞᱢᱤᱫ ᱵᱚᱱᱚᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱵᱚᱱᱚᱛ ᱠᱚ ᱦᱩᱭᱩᱜ ᱠᱟᱱᱟ ᱺ ᱯᱩᱸᱪᱷ, ᱢᱟᱱᱫᱤ, ᱞᱳᱨᱟᱱ, ᱥᱟᱛᱷᱨᱟ, ᱢᱮᱱᱫᱟᱜ, ᱢᱟᱱᱠᱳᱴ ᱵᱟᱞᱟᱠᱳᱴ, ᱥᱩᱨᱟᱱᱠᱳᱴ ᱟᱨ ᱵᱩᱯᱷᱞᱤᱭᱟᱡᱽ ᱾ ᱱᱚᱣᱟ ᱠᱚ ᱵᱚᱱᱚᱛ ᱨᱮᱱ ᱥᱟᱥᱚᱱᱤᱭᱟᱹ ᱫᱚ ᱵᱚᱱᱚᱛ ᱰᱮᱵᱷᱞᱚᱵᱷᱢᱮᱱᱴ ᱚᱯᱷᱤᱥᱟᱨ (ᱵᱤᱰᱤᱳ) ᱾ ᱵᱟᱵᱚᱱ ᱟᱵᱟᱨ ᱟᱭᱢᱟ ᱯᱚᱧᱪᱟᱭᱮᱛ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾
ᱠᱟᱹᱣᱰᱤᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱯᱚᱧᱪᱟᱭᱮᱛᱤ ᱨᱟᱡᱽ ᱢᱚᱱᱛᱨᱟᱞᱚᱭ (Ministry of Panchayati Raj) ᱞᱮᱠᱟᱛᱮ ᱯᱩᱸᱪᱷ ᱦᱚᱱᱚᱛ ᱫᱤᱥᱚᱢ ᱨᱮᱱᱟᱜ(᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ) ᱒᱕᱐ ᱟᱱᱟᱜ ᱛᱟᱭᱚᱢ ᱟᱠᱟᱱ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱯᱮᱭᱟ ᱦᱚᱱᱚᱛ ᱢᱩᱫ ᱨᱮ ᱢᱤᱫ ᱦᱚᱱᱚᱛ ᱠᱟᱱᱟ, ᱡᱟᱦᱟ ᱦᱚᱱᱚᱛ ᱫᱚ ᱧᱤᱛ ᱦᱚᱸ ᱛᱟᱭᱚᱢ ᱟᱠᱟᱱ ᱴᱚᱴᱷᱟ ᱜᱚᱲᱚ ᱠᱟᱹᱢᱤᱦᱚᱲᱟ (Backward Regions Grant Fund Programme) ᱠᱷᱚᱱ ᱜᱚᱲᱚ ᱮ ᱦᱟᱛᱟᱣ ᱮᱫᱟ᱾
ᱨᱟᱡᱽᱟᱹᱨᱤ
ᱯᱩᱸᱪᱷ ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ᱾ ᱡᱟᱦᱟ ᱫᱚ ᱦᱩᱭᱩᱜ ᱠᱟᱱᱟ ᱺ ᱥᱩᱨᱟᱱᱠᱳᱴ, ᱢᱮᱱᱫᱷᱟᱨ ᱟᱨ ᱯᱩᱸᱪᱷ ᱦᱟᱵᱷᱮᱞᱤ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱯᱩᱸᱪᱷ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱔᱗᱖,᱘᱓᱕ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱡᱟᱦᱟ ᱫᱚ ᱟᱹᱰᱤ ᱜᱟᱱ ᱜᱮ ᱥᱩᱨᱤᱱᱟᱢ ᱫᱤᱥᱚᱢ ᱨᱮᱱ ᱞᱮᱠᱷᱟᱜᱩᱴ ᱦᱚᱲᱮᱞ ᱥᱚᱢᱟᱱᱟ᱾ ᱦᱚᱲᱮᱞ ᱞᱮᱠᱟᱛᱮ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱕᱔᱘ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱒᱘᱕ ᱜᱟᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ (᱗᱔᱐/ ᱪᱟᱹᱣᱠᱟᱹ ᱢᱟᱭᱤᱞ)᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱢᱩᱫ ᱨᱮ ᱒᱗.᱙᱗% ᱦᱚᱲ ᱠᱚ ᱡᱟᱹᱥᱛᱤ ᱣᱟᱠᱟᱱᱟ᱾ ᱯᱩᱸᱪᱷ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱘᱙᱐ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖᱘.᱖᱙%᱾ ᱦᱚᱱᱚᱛ ᱨᱮᱱ ᱙᱐.᱔᱕% ᱦᱚᱲ ᱢᱩᱥᱞᱟᱹ ᱠᱟᱱᱟ ᱠᱚ᱾
ᱡᱟᱹᱛᱤ ᱞᱮᱠᱟᱛᱮ ᱜᱩᱡᱟᱨ, ᱵᱟᱠᱮᱨᱣᱟᱞ, ᱡᱮᱛ, ᱯᱟᱦᱟᱨᱤ, ᱯᱚᱧᱡᱟᱵᱤ, ᱠᱟᱥᱢᱤᱨᱤ ᱟᱨ ᱨᱟᱡᱽᱯᱩᱛ ᱢᱮᱱᱟᱜ ᱠᱚᱣᱟ᱾ ᱜᱩᱡᱟᱨ ᱡᱟᱹᱛᱤ ᱫᱚ ᱡᱟᱹᱥᱛᱤ ᱵᱩᱨᱩ ᱨᱮ ᱠᱚ ᱛᱟᱦᱮᱱᱟ᱾ ᱱᱚᱰᱮᱱ ᱠᱩᱡᱽ ᱦᱚᱲ ᱠᱟᱹᱴᱤᱡᱽ ᱠᱟᱹᱴᱤᱡᱽ ᱠᱷᱮᱛ ᱨᱮᱠᱚ ᱪᱟᱥᱟ ᱟᱨ ᱛᱷᱚᱨᱟ ᱜᱷᱟᱨᱚᱧᱡᱤᱭᱟᱹ ᱜᱟᱹᱭᱼᱰᱟᱝᱨᱟ ᱠᱚ ᱩᱥᱩᱞ ᱠᱚᱣᱟ᱾ ᱜᱳᱡᱨᱤ ᱟᱨ ᱵᱟᱠᱮᱨᱣᱟᱞ ᱜᱳᱡᱨᱤ ᱯᱟᱹᱨᱥᱤ ᱠᱚ ᱨᱚᱲᱟ ᱟᱨ ᱠᱟᱥᱢᱤᱨᱤ ᱵᱮᱜᱚᱨ ᱮᱴᱟᱜ ᱦᱚᱲ ᱠᱚ ᱯᱟᱦᱟᱨᱤᱼᱞᱳᱛᱷᱣᱟᱨᱤ (ᱯᱩᱸᱪᱷᱤ) ᱯᱟᱹᱨᱥᱤ ᱟᱨ ᱛᱷᱚᱨᱟ ᱦᱚᱲ ᱰᱳᱜᱨᱤ ᱯᱟᱹᱨᱥᱤ ᱛᱮᱠᱚ ᱨᱚᱲᱟ᱾
ᱫᱷᱚᱨᱚᱢ
᱒᱐᱑᱑ ᱨᱮ ᱱᱚᱣᱟ ᱦᱚᱱᱚᱛ ᱨᱮ ᱤᱥᱞᱟᱢ (᱙᱐.᱔᱕%), ᱦᱤᱱᱫᱩ (᱖.᱘᱔%), ᱥᱤᱠᱷ (᱒.᱓᱕%), ᱤᱥᱟᱹᱭ (᱐.᱒᱐%) ᱟᱨ ᱛᱷᱚᱨᱟ ᱜᱟᱱ ᱦᱚᱲ ᱵᱩᱫᱫᱷᱚ, ᱡᱚᱭᱱᱚ ᱟᱨ ᱮᱴᱟᱜ ᱫᱷᱚᱨᱚᱢ ᱠᱚ ᱢᱟᱱᱟᱣᱟ᱾
ᱢᱩᱨᱟᱨᱟᱭ ᱑ ᱵᱚᱱᱚᱛ
ᱢᱩᱨᱟᱨᱟᱭ ᱑ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ᱾
ᱢᱤᱫ ᱧᱮᱱᱮᱞ
ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱚᱛᱱᱚᱜ ᱞᱮᱠᱟᱛᱮ ᱢᱟᱨᱮᱱᱟᱜ ᱨᱟᱲ ᱴᱚᱴᱷᱟ ᱨᱮᱭᱟᱜ ᱢᱤᱫᱴᱟᱝ ᱦᱤᱸᱥ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱯᱟᱪᱮ ᱦᱤᱸᱥ ᱫᱚ ᱢᱩᱬᱩᱫ ᱞᱮᱠᱟᱛᱮ ᱪᱷᱳᱴᱳᱱᱟᱜᱽᱯᱩᱨ ᱯᱞᱮᱴᱚ ᱨᱮᱭᱟᱜ ᱯᱟᱥᱱᱟᱣ ᱦᱤᱸᱥ ᱠᱟᱱᱟ᱾ ᱱᱚᱶᱟ ᱴᱚᱴᱷᱟ ᱨᱮ ᱡᱟᱹᱥᱛᱤᱜᱮ ᱪᱷᱟᱹᱲ ᱟᱨᱟᱜ ᱢᱚᱨᱟᱢ, ᱠᱚᱢ ᱩᱵᱽᱡᱟᱹᱣ ᱟᱱ ᱦᱟᱥᱟ ᱢᱮᱱᱟᱜᱼᱟ ᱾ ᱥᱟᱢᱟᱝ ᱥᱮᱫ ᱨᱮ ᱚᱡᱚᱭ, ᱵᱚᱠᱨᱮᱥᱥᱚᱨ, ᱢᱳᱨ, ᱟᱨ ᱵᱨᱟᱦᱢᱚᱱᱤ ᱜᱟᱰᱟ ᱞᱮᱠᱟᱱ ᱢᱩᱲᱩᱫ ᱜᱟᱰᱟ ᱠᱚ ᱨᱮᱭᱟᱜ ᱞᱤᱸᱜᱤᱱ ᱯᱩᱞᱤ ᱛᱮ ᱩᱵᱽᱡᱟᱹᱣ ᱚᱛ ᱦᱟᱥᱟ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱭᱟᱜ ᱜᱩᱴ ᱦᱤᱸᱥᱨᱮ ᱥᱩᱢᱩᱝ ᱓.᱕% ᱵᱤᱨ ᱢᱮᱱᱟᱜᱼᱟ ᱾ ᱮᱱᱛᱮᱨᱮᱦᱚᱸ ᱦᱚᱱᱚᱛ ᱨᱮ ᱠᱩᱭᱞᱟᱹ ᱧᱟᱢᱚᱜᱼᱟ ᱟᱨ ᱵᱚᱠᱨᱮᱥᱥᱚᱨ ᱛᱷᱟᱨᱢᱟᱞ ᱫᱟᱲᱮ ᱵᱮᱱᱟᱣ ᱛᱟᱞᱢᱟ ᱨᱮᱭᱟᱜ ᱒,᱐᱑᱐ ᱢᱮᱜᱟᱣᱟᱴ ᱫᱟᱲᱮ ᱵᱮᱱᱟᱣ ᱨᱮᱭᱟᱜ ᱫᱟᱲᱮ ᱢᱮᱱᱟᱜᱼᱟ, ᱵᱤᱨᱵᱷᱩᱢ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱨᱮᱭᱟᱜ ᱦᱟᱞᱚᱛ ᱪᱟᱥ ᱫᱟᱨᱟᱭ ᱛᱮ ᱮᱥᱮᱨ ᱟᱠᱟᱱᱟ᱾ ᱑᱙᱗᱗ ᱥᱮᱨᱢᱟ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱨᱮ ᱢᱟᱨᱟᱝ ᱚᱠᱚᱪ ᱨᱮ ᱚᱛ ᱦᱟᱥᱟ ᱟᱹᱨᱩᱼᱯᱷᱮᱨᱟᱣ ᱦᱩᱭ ᱞᱮᱱᱟ ᱾ ᱚᱛ ᱦᱟᱥᱟ ᱨᱮᱭᱟᱜ ᱥᱤᱢᱟᱹ ᱠᱷᱚᱱ ᱪᱮᱛᱟᱱ ᱨᱮ ᱢᱮᱱᱟᱜ ᱚᱛ ᱦᱟᱥᱟ ᱠᱚ ᱦᱟᱛᱟᱣ ᱠᱟᱛᱮ ᱪᱟᱹᱥᱤ ᱠᱚ ᱢᱩᱫᱨᱮ ᱦᱟᱹᱴᱤᱧ ᱦᱳᱭ ᱞᱮᱱᱟ ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱒᱐᱑᱑ ᱥᱮᱨᱢᱟ ᱦᱟᱹᱵᱤᱡ ᱑᱙,᱙᱖᱘ ᱦᱮᱠᱴᱟᱨ ᱵᱷᱮᱥᱴ ᱡᱟᱭᱜᱟ ᱠᱚ ᱑,᱖᱑,᱕᱑᱕ ᱪᱟᱹᱥᱤ ᱦᱚᱲ ᱠᱚ ᱢᱩᱫᱨᱮ ᱦᱟᱹᱴᱤᱧ ᱦᱩᱭ ᱟᱠᱟᱱᱟ᱾ ᱛᱚᱵᱮ ᱪᱟᱥ ᱠᱟᱹᱢᱤ ᱨᱮᱭᱟᱜ ᱓᱘% ᱠᱷᱚᱱ ᱦᱚᱸ ᱡᱟᱹᱥᱛᱤ ᱡᱟᱭᱜᱟ ᱨᱮᱭᱟᱜ ᱥᱚᱝ ᱫᱚ ᱑ ᱮᱠᱚᱨ ᱠᱷᱚᱱ ᱦᱚᱸ ᱠᱚᱢ ᱜᱮᱭᱟ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱜᱩᱴ ᱠᱟᱹᱢᱤᱭᱟᱹ ᱠᱚ ᱢᱩᱫᱽᱨᱮ ᱪᱟᱥ ᱠᱟᱹᱢᱤᱭᱟᱹ ᱠᱚᱣᱟᱜ ᱦᱟᱹᱴᱤᱧ ᱔᱕ᱹ᱙%, ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱥᱟᱱᱟᱢ ᱦᱚᱱᱚᱛ ᱢᱩᱫᱽᱨᱮ ᱡᱚᱛᱚᱠᱷᱚᱱ ᱡᱟᱹᱥᱛᱤᱭᱟ᱾ ᱡᱳᱭᱫᱮᱵ ᱠᱮᱱᱫᱩᱞᱤ ᱟᱨ ᱪᱚᱱᱰᱤᱫᱟᱥ ᱱᱟᱱᱩᱨ ᱞᱮᱠᱟᱱ ᱥᱮᱨᱣᱟ ᱟᱱᱟᱜ ᱪᱤᱱᱦᱟᱹ ᱥᱟᱶ ᱞᱟᱠᱪᱟᱨ ᱞᱮᱠᱟᱛᱮ ᱠᱤᱥᱟᱹᱬ ᱵᱤᱨᱵᱷᱩᱢ ᱨᱮ ᱥᱚᱱᱛᱤᱱᱤᱠᱮᱴᱟᱱ ᱨᱮ ᱵᱤᱥᱥᱚ-ᱵᱷᱟᱨᱚᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ, ᱡᱟᱦᱟᱸ ᱨᱮᱱ ᱵᱟᱨ ᱦᱚᱲ ᱱᱳᱵᱮᱞ ᱥᱤᱨᱯᱟᱹ ᱦᱟᱢᱮᱴᱤᱡᱭᱟᱹ ᱨᱚᱵᱤᱱᱫᱽᱨᱚᱱᱟᱛᱷ ᱴᱮᱜᱳᱨ ᱟᱨ ᱚᱢᱚᱨᱛᱚ ᱥᱮᱱ ᱥᱟᱶᱛᱮ ᱥᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾
ᱚᱛᱱᱚᱜ
ᱪᱷᱟᱛᱨᱟ, ᱢᱩᱨᱟᱨᱟᱭ ᱑ ᱵᱚᱱᱚᱛ ᱨᱮᱭᱟᱜ ᱢᱤᱫ ᱯᱚᱧᱪᱟᱭᱮᱛ ᱫᱚ 24.37689°N, 87.85111°W ᱨᱮ ᱢᱮᱱᱟᱜᱼᱟ᱾
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱨᱟᱨᱟᱭ ᱑ ᱵᱚᱱᱚᱛ ᱨᱮ ᱑,᱙᱐,᱘᱐᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑,᱖᱗,᱙᱔᱑ ᱜᱚᱴᱟᱝ ᱫᱚ ᱟᱹᱛᱩ ᱨᱮ ᱟᱨ ᱒᱒,᱘᱖᱑ ᱜᱚᱴᱟᱝ ᱫᱚ ᱥᱚᱦᱚᱨ ᱨᱮᱱ ᱠᱟᱱᱟ ᱠᱚ᱾ ᱙᱗,᱕᱑᱐ (᱕᱑%) ᱠᱚᱲᱟ ᱟᱨ ᱙᱓,᱒᱙᱒ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱦᱚᱲ ᱮᱞ ᱫᱚ ᱓᱐,᱕᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱔᱖,᱙᱓᱒ (᱒᱔.᱖᱐%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱘,᱗᱐᱘ (᱔.᱕᱖%)᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱩᱨᱟᱨᱟᱭ ᱑ ᱵᱚᱱᱚᱛ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱮᱞ ᱫᱚ ᱘᱙,᱒᱓᱘ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱕.᱕᱗%) ᱛᱟᱦᱮᱸ ᱠᱟᱱᱟ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱠᱚᱲᱟ ᱔᱙,᱖᱒᱐ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱖᱐.᱔᱗%) ᱟᱨ ᱠᱩᱲᱤ ᱓᱙,᱖᱒᱘ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱐.᱖᱖%) ᱛᱟᱦᱮᱸ ᱠᱟᱱᱟ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱙.᱘᱑% ᱛᱟᱦᱮᱸ ᱠᱟᱱᱟ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱑,᱑᱒,᱔᱒᱙ ᱜᱚᱴᱟᱝ ᱤᱥᱞᱟᱢ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱢᱩᱨᱟᱨᱟᱭ ᱑ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱕᱘.᱙᱒% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱦᱤᱱᱫᱤ ᱦᱚᱲ ᱮᱞ ᱫᱚ ᱗᱗,᱔᱒᱘ ᱛᱟᱦᱮᱸ ᱠᱟᱱᱟ ᱟᱨ ᱔᱐.᱕᱘% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾ ᱔᱘᱕ ᱜᱚᱴᱟᱝ ᱠᱨᱤᱥᱴᱤᱭᱟᱱ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱐.᱒᱕% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱣᱟᱜ ᱞᱮᱠᱷᱟ ᱫᱚ ᱔᱖᱐ ᱟᱨ ᱐.᱒᱔% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾
ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱦᱤᱱᱫᱩ ᱠᱚᱣᱟᱜ ᱞᱮᱠᱷᱟ ᱑᱙᱖᱑ ᱨᱮ ᱗᱒.᱒% ᱠᱷᱚᱱ ᱒᱐᱑᱑ ᱨᱮ ᱖᱒.᱓% ᱦᱟᱹᱵᱤᱡ ᱠᱚᱢ ᱟᱠᱟᱱᱟ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱢᱩᱥᱞᱟᱹ ᱠᱚᱣᱟᱜ ᱦᱤᱥᱟᱹᱵᱽ ᱫᱚ ᱱᱚᱶᱟ ᱚᱠᱛᱚ ᱨᱮ ᱒᱗.᱖% ᱠᱷᱚᱱ ᱓᱗.᱑% ᱦᱟᱹᱵᱤᱡ ᱥᱮᱱ ᱟᱠᱟᱱᱟ᱾ ᱒᱐᱑᱑ ᱥᱮᱨᱢᱟ ᱨᱮ ᱐.᱓% ᱠᱨᱤᱥᱴᱤᱭᱟᱱ ᱠᱚ ᱛᱟᱦᱮᱸ ᱠᱟᱱᱟ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱙᱔.᱗᱙% ᱦᱚᱲ ᱫᱚ ᱵᱟᱝᱞᱟ ᱯᱟᱹᱨᱥᱤ ᱟᱨ ᱔.᱓᱗% ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ᱾
ᱟᱹᱛᱩ ᱨᱮ ᱨᱮᱸᱜᱮᱡ ᱦᱟᱞᱚᱛ
᱒᱐᱐᱕ ᱥᱮᱨᱢᱟ ᱨᱮ ᱵᱤ.ᱯᱤ.ᱮᱞ ᱚᱲᱟᱜ ᱨᱮᱭᱟᱜ ᱥᱟᱨᱵᱷᱮ ᱞᱮᱠᱟᱛᱮ ᱢᱩᱨᱟᱨᱟᱭ ᱑ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱵᱤ.ᱯᱤ.ᱮᱞ ᱚᱲᱟᱜ ᱨᱮᱭᱟᱜ ᱦᱟᱹᱴᱤᱧ ᱛᱟᱦᱮᱸ ᱠᱟᱱ ᱕᱐.᱒%, ᱮᱴᱟᱜ ᱥᱮᱫ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱔᱒.᱓% ᱾
ᱛᱩᱨᱩᱭ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱢᱩᱨᱟᱨᱟᱭ ᱒, ᱱᱚᱞᱦᱟᱴᱤ ᱒, ᱨᱟᱢᱯᱩᱨᱦᱟᱴ ᱒, ᱨᱟᱢᱯᱩᱨᱦᱟᱴ ᱑, ᱥᱤᱣᱲᱤ ᱒ ᱟᱨ ᱢᱩᱨᱟᱨᱟᱭ ᱑, ᱨᱮ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱦᱟᱹᱴᱤᱧ ᱕᱐% ᱠᱷᱚᱱ ᱦᱚᱸ ᱡᱟᱹᱥᱛᱤ ᱛᱟᱦᱮᱸ ᱠᱟᱱᱟ ᱾ ᱯᱮᱭᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱨᱟᱡᱽᱱᱚᱜᱚᱨ, ᱥᱤᱣᱲᱤ ᱑ ᱟᱨ ᱞᱟᱵᱷᱯᱩᱨ ᱨᱮ ᱵᱤ.ᱯᱤ.ᱮᱞ ᱜᱷᱟᱨᱚᱸᱡᱽ ᱨᱮᱭᱟᱜ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱓᱐% ᱠᱷᱚᱱ ᱠᱚᱢ ᱾ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱮᱴᱟᱜ ᱜᱮᱞ ᱜᱚᱴᱟᱝ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱫᱚ ᱱᱚᱣᱟ ᱛᱟᱞᱟ ᱨᱮ ᱛᱟᱦᱮ ᱞᱮᱱᱟ ᱾
ᱵᱮᱝᱠᱤᱝ
᱒᱐᱑᱓-᱑᱔ ᱥᱮᱨᱢᱟ ᱨᱮ ᱞᱟᱵᱷᱯᱩᱨ ᱥᱟᱶᱛᱟ ᱩᱛᱱᱟᱹᱣ ᱨᱮ ᱖ ᱜᱚᱴᱟᱝ ᱠᱚᱢᱚᱨᱥᱤᱭᱟᱞ ᱵᱮᱝᱠ ᱟᱨ ᱓ ᱜᱚᱴᱟᱝ ᱜᱨᱟᱢᱤᱱ ᱵᱮᱝᱠ ᱨᱮᱭᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ᱾
ᱮᱴᱟᱜ ᱥᱮᱠᱴᱚᱨ ᱠᱚ
᱒᱐᱐᱙ ᱥᱮᱨᱢᱟ ᱨᱮᱭᱟᱜ ᱦᱚᱱᱚᱛ ᱢᱟᱹᱱᱢᱤ ᱩᱛᱱᱟᱹᱣ ᱨᱤᱯᱳᱴ ᱞᱮᱠᱟᱛᱮ ᱠᱚᱞᱠᱟᱹᱨᱠᱷᱟᱱᱟ ᱥᱮᱫ ᱛᱮ ᱵᱤᱨᱵᱷᱩᱢ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ ᱠᱟᱱᱟ᱾ ᱑᱙᱙᱑ ᱠᱷᱚᱱ ᱒᱐᱐᱕ ᱫᱷᱟᱹᱵᱤᱡ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱮᱱᱟᱣ ᱟᱠᱟᱱ ᱱᱟᱣᱟ ᱤᱱᱰᱚᱥᱴᱨᱤᱭᱟᱞ ᱯᱨᱚᱡᱮᱠᱴ ᱠᱚ ᱢᱩᱫᱽ ᱨᱮ ᱑.᱒᱓% ᱜᱮ ᱵᱤᱨᱵᱷᱩᱢ ᱨᱮ ᱦᱮᱡ ᱞᱮᱱᱟ᱾ ᱵᱚᱠᱨᱮᱥᱥᱚᱨ ᱛᱷᱟᱨᱢᱟᱞ ᱯᱟᱣᱟᱨ ᱯᱞᱮᱱᱴ ᱫᱚ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱮᱱ ᱢᱟᱨᱟᱝ ᱤᱱᱰᱚᱥᱴᱨᱤ ᱠᱟᱱᱟ ᱟᱨ ᱱᱚᱸᱰᱮ ᱕,᱐᱐᱐ ᱜᱟᱱ ᱦᱚᱲ ᱠᱚ ᱠᱟᱹᱢᱤᱭᱟ᱾ ᱯᱩᱱᱭᱟᱹ ᱢᱤᱰᱤᱭᱟᱢ ᱤᱱᱰᱚᱥᱴᱨᱤ ᱟᱨ ᱔᱗᱔᱘ ᱜᱚᱴᱟᱝ ᱦᱩᱰᱤᱧ ᱤᱱᱰᱚᱥᱴᱨᱤ ᱢᱮᱱᱟᱜᱼᱟ᱾
ᱵᱤᱨᱵᱷᱩᱢ ᱨᱮ ᱪᱟᱥ ᱠᱟᱹᱢᱤ ᱨᱮ ᱥᱮᱞᱮᱫ ᱟᱠᱟᱱ ᱦᱚᱲ ᱠᱚᱣᱟᱜ ᱮᱞ ᱫᱚ ᱠᱚᱢᱚᱜ ᱠᱟᱱᱟ᱾ ᱦᱚᱱᱚᱛ ᱢᱟᱹᱱᱢᱤ ᱩᱛᱱᱟᱹᱣ ᱨᱤᱯᱳᱨᱴ ᱞᱮᱠᱟᱛᱮ, ᱟᱭᱢᱟ ᱦᱚᱲ ᱱᱤᱛᱚᱜ ᱫᱚ ᱮᱴᱟᱜ ᱡᱤᱱᱤᱥ ᱨᱮ ᱠᱟᱹᱢᱤ ᱠᱚ ᱠᱚᱨᱟᱣ ᱮᱫᱟ, ᱡᱮᱞᱮᱠᱟ ᱦᱟᱹᱠᱩ ᱥᱟᱵᱽ, ᱫᱚᱠᱟᱱ ᱵᱮᱯᱟᱨ, ᱡᱚᱢᱟᱜ ᱵᱮᱯᱟᱨ, ᱛᱚᱣᱟ ᱟᱹᱠᱷᱨᱤᱧ, ᱩᱛᱩ ᱨᱮᱭᱟᱜ ᱟᱹᱠᱷᱨᱤᱧ ᱮᱢᱟᱱ᱾ ᱱᱚᱣᱟ ᱡᱚᱛᱚ ᱠᱟᱹᱢᱤ ᱠᱚᱜᱮ ᱠᱟᱹᱢᱤ ᱨᱮᱭᱟᱜ ᱞᱟᱛᱟᱨ ᱛᱷᱚᱠ ᱨᱮ ᱞᱮᱠᱷᱟᱜ ᱠᱟᱱᱟ, ᱚᱱᱟᱛᱮ ᱱᱚᱣᱟ ᱠᱟᱹᱢᱤ ᱠᱚ ᱟᱠᱚᱣᱟᱜ ᱜᱷᱟᱨᱚᱸᱡᱽ ᱪᱟᱞᱟᱣ ᱞᱟᱹᱜᱤᱫ ᱡᱚᱛᱷᱟᱛ ᱥᱮ ᱵᱟᱝ ᱚᱱᱟ ᱨᱮ ᱦᱤᱫᱤᱡ ᱢᱮᱱᱟᱜᱼᱟ᱾
ᱯᱟᱹᱪᱷᱞᱟᱹ ᱴᱚᱴᱷᱟ ᱜᱚᱲᱚ ᱯᱷᱟᱱᱰ
ᱵᱤᱨᱵᱷᱩᱢ ᱦᱚᱱᱚᱛ ᱫᱚ ᱢᱤᱫ ᱯᱟᱹᱪᱷᱞᱟᱹ ᱴᱚᱴᱷᱟ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱟᱨ ᱯᱟᱹᱪᱷᱞᱟᱹ ᱴᱚᱴᱷᱟ ᱜᱨᱟᱱᱴ ᱯᱷᱚᱸᱰ ᱠᱷᱚᱱ ᱨᱟᱦᱟᱛ ᱜᱚᱲᱚᱭ ᱧᱟᱢᱟ᱾ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱵᱮᱱᱟᱣ ᱟᱠᱟᱱ ᱱᱚᱶᱟ ᱯᱷᱟᱱᱰ ᱫᱚ ᱯᱨᱚᱥᱟᱥᱚᱱᱤᱠ ᱵᱤᱵᱷᱟᱜᱽ ᱨᱮ ᱵᱷᱮᱜᱟᱨ ᱵᱷᱮᱜᱟᱨ ᱠᱟᱹᱢᱡ ᱞᱟᱹᱜᱤᱫ ᱠᱟᱱᱟ᱾ ᱒᱐᱑᱒ ᱥᱮᱨᱢᱟ ᱦᱟᱹᱵᱤᱡ, ᱱᱚᱣᱟ ᱡᱚᱡᱚᱱᱟ ᱦᱚᱛᱮᱛᱮ ᱫᱤᱥᱚᱢ ᱡᱟᱠᱟᱛ ᱨᱮ ᱒᱗᱒ ᱜᱚᱴᱟᱝ ᱡᱤᱞᱟᱹ ᱜᱚᱲᱚᱭ ᱧᱟᱢ ᱟᱠᱟᱫᱟ, ᱱᱚᱶᱟ ᱛᱷᱚᱠ ᱨᱮ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱑᱑ ᱜᱚᱴᱟᱝ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ
ᱵᱚᱝᱥᱚ
ᱡᱟᱦᱟᱱ ᱢᱤᱫ ᱡᱟᱭᱜᱟ ᱨᱤᱱᱤᱡᱽ ᱜᱷᱟᱨᱚᱸᱡᱽ ᱠᱷᱚᱱ ᱢᱤᱫ ᱠᱷᱚᱱ ᱛᱟᱭᱚᱢ ᱢᱤᱫ ᱥᱟᱥᱚᱱ ᱞᱟᱹᱜᱤᱫ ᱦᱚᱲ ᱜᱮ ᱵᱚᱝᱥᱚ (dynasty) ᱠᱚ ᱢᱮᱛᱟ ᱠᱚᱣᱟ᱾
ᱪᱟᱰ
Duguwa dynasty (c. 700 – c. 1075) Sayfawa dynasty (c. 1075 – 1846)
ᱯᱷᱤᱞᱤᱯᱤᱸᱥ
Royal Families
Huns
This is a list of rulers of the Huns. Period 	Ruler
Kingdoms after the Union of the Crowns (1603-1707)
The crown of the Kingdom of England and Ireland merged with that of the Kingdom of Scotland to form a personal union between England-Ireland and Scotland (the former a personal union itself)
ᱜᱟᱱᱨᱡᱽᱭᱚ ᱨᱮᱱᱟᱜ ᱨᱟᱡᱱᱤᱛᱤ ᱠᱚ ᱜᱷᱟᱨᱚᱸᱡᱽ
Though in elected governments rule does not pass automatically by inheritance, political power often accrues to generations of related individuals even in Republics. Eminence, Influence, familiarity, tradition, genetics, and even nepotism may contribute to this phenomenon.
Family dictatorships are a slightly different concept, where political power passes within a family due to the overwhelming authority of the leader, rather than informal power accrued to the family.
ᱟᱫᱷᱟᱱ ᱨᱟᱢᱱᱤᱛᱤᱠ ᱵᱚᱝᱥᱚ ᱺ
ᱡᱳᱵᱟ ᱢᱩᱨᱢᱩ
ᱡᱳᱵᱟ ᱢᱩᱨᱢᱩ (ᱡᱟᱱᱟᱢ ᱺ ᱒᱗ ᱯᱷᱮᱵᱽᱨᱩᱣᱟᱨᱤ ᱑᱙᱖᱘) ᱫᱚ ᱢᱤᱫ ᱧᱩᱛᱩᱢᱟᱱ ᱥᱟᱱᱛᱟᱲᱤ ᱚᱱᱚᱞᱤᱭᱟ., ᱥᱮᱨᱮᱧ ᱜᱟᱵᱟᱱᱤᱭᱟ., ᱥᱟᱶᱛᱮ ᱥᱟᱱᱛᱟᱲᱤ ᱯᱷᱤᱞᱤᱢ ᱰᱟᱭᱨᱮᱠᱴᱚᱨ ᱠᱟᱱᱟᱭ ᱾ ᱟᱡᱟᱜ ᱥᱟᱶᱦᱮᱫ ᱮᱱᱮᱢ ᱞᱟ.ᱜᱤᱫ ᱛᱮ ᱑᱔ ᱱᱚᱵᱷᱮᱢᱵᱚᱨ ᱒᱐᱑᱗ ᱦᱤᱞᱚᱜ ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱶᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱥᱤᱥᱩ ᱥᱟᱶᱦᱮᱫ ᱥᱤᱨᱯᱷᱟ. ᱛᱮᱭ ᱢᱟ.ᱱ ᱦᱟᱞᱟᱝ ᱟᱠᱟᱱᱟ ᱾
ᱡᱟᱱᱟᱢ ᱟᱨ ᱥᱮᱪᱮᱫ
ᱡᱳᱵᱟ ᱢᱩᱨᱢᱩ ᱫᱚ ᱒᱗ ᱯᱷᱮᱵᱽᱨᱩᱣᱟᱨᱤ ᱑᱙᱖᱘ ᱥᱟᱞᱮ ᱨᱮ ᱠᱤᱱᱩᱰᱤᱦ, ᱠᱚᱨᱚᱱᱰᱤᱦ ᱟ.ᱛᱩᱨᱮ, ᱥᱟᱢᱟᱝ ᱥᱤᱝᱵᱷᱩᱢ ᱡᱤᱞᱞᱟ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱡᱟᱱᱟᱢ ᱵᱟᱵᱟ ᱧᱩᱛᱩᱢ ᱫᱚ ᱪᱷᱳᱴᱮᱨᱟᱢ ᱢᱟᱺᱡᱷᱤ ᱟᱨ ᱟᱭᱳ ᱫᱚ ᱵᱚᱸᱜᱟ ᱛᱟᱞᱟ ᱟᱠᱟᱱ ᱵᱟᱦᱟ ᱢᱩᱨᱢᱩ ᱾ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱠᱚᱨᱚᱱᱰᱤᱦ ᱢᱤᱰᱤᱞ ᱟᱥᱲᱟ ᱠᱷᱚᱱ ᱮ ᱮᱛᱚᱦᱚᱵ ᱞᱮᱜᱼᱟ ᱾ ᱤᱱᱟ. ᱛᱟᱭᱚᱢ ᱫᱚ ᱵᱤᱨᱥᱟ. ᱢᱮᱢᱚᱨᱤᱭᱟᱞ ᱦᱟᱭᱤᱥᱠᱩᱞ, ᱥᱟᱨᱡᱚᱢᱫᱟᱜ ᱨᱮᱭ ᱯᱟᱲᱦᱟᱣ ᱮᱱᱟ ᱾ ᱤᱱᱟ. ᱛᱟᱭᱚᱢ ᱢᱮᱴᱨᱤᱠ ᱫᱚ ᱑᱙᱘᱔ ᱨᱮ ᱟᱨ ᱪᱮᱛᱟᱱ ᱛᱟᱱᱟᱞᱟ ᱫᱚ ᱑᱙᱘᱖ ᱥᱟᱞᱮ ᱨᱮ L.B.S.M. ᱵᱤᱨᱫᱟ.ᱜᱟᱲ ᱠᱚᱨᱚᱱᱰᱤᱦ ᱠᱷᱚᱱ ᱮ ᱥᱟ.ᱛ ᱞᱮᱜᱼᱟ ᱾ ᱤᱱᱟ. ᱛᱟᱭᱚᱢ ᱫᱚ ᱜᱟᱺᱵᱷᱟ.ᱨᱤᱭᱟ. ᱵᱤᱨᱫᱟ.ᱜᱟᱲ ᱨᱮ ᱢᱟᱪᱮᱛ ᱥᱮᱱᱮᱪᱮᱫ ᱮ ᱵᱷᱩᱨᱛᱤ ᱮᱱᱟ ᱾ ᱤᱱᱟ. ᱛᱟᱭᱚᱢ ᱢᱟᱪᱮᱛ ᱥᱮᱱᱮᱪᱮᱫ ᱮ ᱥᱟ.ᱛ ᱠᱮᱫ ᱥᱟᱶ ᱥᱟᱶᱛᱮ B.A.(Hons.) ᱟᱨ M.A.(NET) ᱥᱟᱱᱛᱟᱲᱤ ᱛᱮ ᱑᱙᱙᱐ ᱟᱨ ᱑᱙᱙᱙ ᱥᱟᱞᱮ ᱵᱷᱤᱛᱨᱤ ᱨᱮ ᱨᱟᱧᱪᱤ ᱡᱮᱜᱮᱛ ᱵᱤᱨᱫᱟ.ᱜᱟᱲ, ᱨᱟᱧᱪᱤ ᱠᱷᱚᱱ ᱮ ᱥᱟ.ᱛ ᱠᱮᱜᱼᱟ ᱾ ᱱᱚᱝᱠᱟ ᱛᱮ ᱒᱐᱑᱔ ᱥᱟᱞᱮ ᱨᱮ ᱮᱢ.ᱮ. ᱦᱤᱱᱫᱤ ᱛᱮ IGNOU, ᱱᱟᱣᱟ ᱫᱤᱞᱞᱤ ᱠᱷᱚᱱ ᱮ ᱥᱟ.ᱛ ᱠᱮᱜᱼᱟ ᱾ ᱱᱤᱛᱚᱜ ᱫᱚ ᱟᱯᱜᱨᱟᱰᱮᱰ ᱩᱱᱩᱥᱩᱞ ᱟᱥᱲᱟ, ᱞᱚᱠᱥᱢᱤ ᱱᱚᱜᱚᱨ, ᱡᱟᱢᱥᱮᱫᱽᱯᱩᱨ, ᱡᱷᱟᱨᱠᱷᱚᱸᱰ ᱨᱮ ᱥᱚᱨᱠᱟᱨᱤ ᱢᱟᱪᱮᱛ ᱞᱮᱠᱟᱛᱮ ᱠᱟ.ᱢᱤ ᱨᱮ ᱡᱩᱦᱩᱲᱟ.ᱣ ᱢᱮᱱᱟᱭᱟ ᱾
ᱡᱩᱦᱩᱲᱟ.ᱣ ᱨᱮ
ᱡᱳᱵᱟ ᱢᱩᱨᱢᱩ ᱫᱚ ᱟᱭᱢᱟ ᱜᱟᱶᱛᱟ ᱥᱟᱶ ᱦᱚᱸ ᱡᱩᱦᱩᱲᱟ.ᱣ ᱨᱮ ᱢᱮᱱᱟᱭᱟ ᱾ ᱟᱭᱢᱟ ᱜᱟᱶᱛᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱢᱮᱱᱟᱭᱟ ᱾
ᱯᱟᱨᱥᱟᱞ ᱟᱠᱟᱱ ᱯᱩᱛᱷᱤ
ᱡᱳᱵᱟ ᱢᱩᱨᱢᱩ ᱫᱚ ᱟᱭᱢᱟ ᱯᱩᱛᱷᱤ ᱠᱚᱭ ᱪᱷᱟᱯᱟ ᱯᱟᱨᱥᱟᱞ ᱟᱠᱟᱫᱼᱟ ᱺ-
ᱱᱚᱣᱟ ᱥᱟᱶᱛᱮ ᱵᱟᱨᱭᱟ ᱯᱩᱛᱷᱤ ᱫᱚ ᱯᱟᱨᱥᱟᱞ ᱞᱟ.ᱜᱤᱫ ᱥᱟᱯᱲᱟᱣ ᱨᱮ ᱢᱮᱱᱟᱜᱼᱟ ᱺ-
ᱱᱚᱣᱟ ᱠᱚ ᱥᱟᱶᱛᱮ ᱟᱡᱟᱜ ᱟ.ᱰᱤ ᱞᱮᱠᱟᱱ ᱚᱱᱚᱞ, ᱚᱱᱚᱬᱦᱮ, ᱠᱟ.ᱦᱱᱤ ᱮᱢᱟᱱ ᱠᱚ ᱟ.ᱰᱤ ᱜᱟᱱ ᱯᱟᱛᱷᱟᱢ ᱠᱚᱨᱮ ᱞᱮᱛᱟᱲ ᱪᱷᱟᱯᱟ ᱥᱚᱫᱚᱨ ᱟᱠᱟ ᱢᱮᱱᱟᱜᱼᱟ ᱾ ᱯᱟᱛᱷᱟᱢ ᱠᱚ ᱡᱮᱞᱮᱠᱟ :- ᱛᱮᱛᱟᱝ, ᱥᱚᱸᱫᱷᱟᱭᱱᱤ, ᱫᱤᱥᱟ., ᱯᱟᱸᱡᱟ, ᱥᱟᱶᱦᱮᱫ, ᱥᱟᱶᱦᱮᱫ ᱟᱲᱟᱝ, ᱦᱚᱞᱚᱝᱜᱟᱰᱟ, ᱠᱟᱨᱟᱢᱰᱟ.ᱨ, ᱛᱤᱛᱨᱤ, ᱥᱤᱞᱤ, ᱠᱷᱚᱵᱚᱨ ᱠᱟᱜᱚᱡᱽ, ᱢᱟᱱᱛᱟᱨ, ᱜᱩᱨᱩ, ᱟᱦᱞᱟ, ᱭᱩᱫᱷᱨᱟᱛ, ᱟᱢ ᱟᱫᱽᱢᱤ ᱮᱢᱟᱱ ᱾
ᱢᱟ.ᱱ ᱥᱤᱨᱯᱷᱟ.
ᱥᱟᱶᱦᱮᱫ ᱪᱮᱛᱟᱱ ᱨᱮ ᱟᱡᱟᱜ ᱥᱚᱨᱮᱥ ᱠᱟ.ᱢᱤ ᱠᱷᱟ.ᱛᱤᱨ ᱡᱳᱵᱟ ᱢᱩᱨᱢᱩ ᱫᱚ ᱟᱭᱢᱟ ᱢᱟ.ᱱ ᱥᱟᱨᱦᱟᱣ ᱟᱨ ᱥᱤᱨᱯᱷᱟ. ᱦᱚᱸᱭ ᱟᱢᱮᱴ ᱟᱠᱟᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙ ᱛᱷᱚᱠ:ᱥᱟᱱᱛᱟᱲᱤ ᱚᱱᱚᱞᱤᱭᱟᱹ
ᱰᱮᱦᱨᱟᱰᱩᱱ ᱦᱚᱱᱚᱛ
ᱰᱮᱦᱨᱟᱰᱩᱱ ᱦᱚᱱᱚᱛ ᱠᱚᱧᱮ ᱥᱤᱧᱚᱛ ᱨᱮ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱰᱮᱦᱨᱟᱰᱩᱱ ᱠᱟᱱᱟ, ᱡᱟᱦᱟᱸ ᱫᱚ ᱒᱐᱐᱐ ᱨᱮ ᱟᱡᱟᱜ ᱴᱷᱟᱯᱚᱱ ᱛᱟᱭᱚᱢ ᱠᱷᱚᱱ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱤᱱᱴᱮᱨᱤᱢ ᱨᱟᱡᱽᱜᱟᱲ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱠᱮᱜᱼᱟ ᱾ ᱦᱚᱱᱚᱛ ᱨᱮ ᱖ ᱛᱟᱦᱥᱤᱞ, ᱖ ᱥᱟᱢᱩᱫᱟᱭᱤᱠ ᱵᱤᱠᱟᱥ ᱠᱷᱚᱸᱰ, ᱑᱗ ᱱᱟᱜᱟᱨ ᱟᱨ ᱗᱖᱔ ᱟᱹᱛᱩ ᱵᱟᱥᱟ ᱟᱠᱟᱱᱟ, ᱟᱨ ᱑᱘ ᱜᱮᱨ ᱦᱚᱲ ᱮᱞ ᱟᱹᱛᱩ ᱢᱮᱱᱟᱜᱼᱟ ᱾ ᱒᱐᱑᱑ ᱫᱷᱟᱹᱨᱤᱡ ᱱᱚᱣᱟ ᱦᱚᱨᱤᱫᱣᱟᱨ ᱛᱟᱭᱚᱢ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱫᱚᱥᱟᱨ (᱑᱓ ᱠᱷᱚᱱ ᱫᱚ) ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱦᱚᱱᱚᱛ ᱠᱟᱱᱟ ᱾ ᱰᱮᱦᱨᱟᱰᱩᱱ ᱦᱚᱱᱚᱛ ᱨᱮ ᱨᱤᱥᱤᱠᱮᱥ, ᱢᱚᱥᱩᱨᱤ, ᱞᱟᱸᱰᱷᱚᱨ, ᱟᱨ ᱪᱚᱠᱚᱨᱟᱛᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱥᱟᱢᱟᱝ ᱨᱮ ᱜᱟᱝᱱᱟᱹᱭ ᱞᱮᱠᱟᱛᱮ ᱯᱟᱪᱷᱮ ᱨᱮ ᱡᱟᱢᱩᱱᱟ ᱱᱟᱹᱭ ᱫᱷᱟᱹᱨᱤᱡ ᱟᱨ᱾ᱮᱛᱚᱢ ᱨᱮ ᱛᱚᱨᱟᱭ ᱟᱨ ᱥᱤᱵᱟᱞᱤᱠ ᱞᱮᱠᱟᱛᱮ ᱠᱚᱧᱮ ᱯᱟᱪᱮ ᱨᱮ ᱢᱟᱦᱟᱱ ᱦᱮᱢᱟᱞ ᱵᱩᱨᱩ ᱫᱷᱟᱹᱨᱤᱡ ᱟᱴᱮᱫ ᱟᱠᱟᱱᱟ ᱾ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ, ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱧᱩᱛᱩᱢ ᱰᱮᱦᱨᱟ ᱰᱩᱱ ᱛᱟᱦᱮᱸ ᱠᱟᱱᱟ ᱾ ᱑᱘᱔᱒ ᱨᱮ, ᱰᱩᱱ ᱫᱚ ᱥᱚᱦᱟᱨᱚᱱᱯᱩᱨ ᱦᱚᱱᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱦᱚᱱᱚᱛ ᱨᱤᱱᱤᱡ ᱠᱚᱞᱮᱠᱴᱚᱨ ᱨᱤᱡ ᱥᱩᱵᱚᱨᱰᱤᱱᱟᱴ ᱢᱤᱫ ᱟᱹᱢᱟᱹᱞᱮᱛ ᱚᱱᱟ ᱵᱤᱴᱷᱤᱨ ᱨᱤᱱᱤᱡ ᱮ ᱫᱚᱦᱚ ᱠᱮᱫᱮᱭᱟ, ᱟᱫᱚ ᱑᱘᱗᱑ ᱠᱷᱚᱱ ᱱᱚᱣᱟ ᱵᱷᱮᱡᱟᱨ ᱦᱚᱱᱚᱛ ᱞᱮᱠᱟᱛᱮ ᱥᱟᱥᱚᱱ ᱪᱟᱞᱟᱣ ᱠᱟᱱᱟ ᱾
ᱰᱮᱦᱨᱟᱰᱩᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱒᱓᱐ ᱠᱤᱞᱚᱢᱤᱴᱚᱨ ᱥᱟᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱩᱱᱩᱢ ᱟᱨ ᱚᱛᱮᱛ ᱜᱮᱥ ᱱᱤᱜᱟᱢ, ᱥᱤᱧᱚᱛ ᱨᱮᱱᱟᱜ ᱥᱟᱨᱵᱮ, ᱟᱨ ᱰᱩᱱ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱩᱛᱚᱨᱟᱠᱷᱚᱸᱰ ᱴᱮᱪᱱᱚᱞᱚᱡᱤ ᱤᱱᱥᱴᱤᱴᱭᱩᱴ, ᱥᱤᱧᱚᱛᱤᱭᱟᱹ ᱯᱮᱴᱨᱚᱞᱤᱭᱟᱢ ᱤᱱᱥᱴᱤᱴᱭᱩᱴ, ᱩᱛᱚᱨᱟᱠᱷᱚᱸᱰ ᱡᱮᱜᱮᱫ ᱵᱤᱨᱫᱟᱹᱜᱟᱲ, ᱵᱤᱨ ᱨᱤᱥᱟᱨᱪ ᱤᱱᱥᱴᱤᱴᱭᱩᱴ,ᱥᱤᱧᱚᱛᱤᱭᱟᱹ ᱵᱤᱨ ᱡᱤᱵ ᱤᱱᱥᱴᱤᱴᱭᱩᱴ,ᱡᱟᱹᱛᱤᱭᱟᱹᱨᱤ ᱥᱤᱧᱚᱛᱤᱭᱟᱹ ᱢᱤᱞᱩᱴᱮᱨᱤ ᱵᱤᱨᱫᱟᱹᱜᱟᱲ ᱟᱨ ᱥᱤᱧᱚᱛᱤᱭᱟᱹ ᱢᱤᱞᱩᱴᱮᱨᱤ ᱮᱠᱟᱵᱮᱢᱤ ᱞᱮᱠᱟᱱᱟᱜ ᱟᱹᱰᱤ ᱜᱟᱱ ᱥᱮᱪᱮᱫ ᱤᱱᱥᱴᱤᱴᱭᱩᱴ ᱢᱮᱱᱟᱜᱼᱟ ᱱᱚᱸᱰᱮ ᱦᱚᱸ ᱢᱮᱱᱟᱜᱼᱟ ᱾ ᱵᱟᱥᱢᱚᱛᱤ ᱪᱟᱣᱞᱮ, ᱪᱟᱭ ᱟᱨ ᱞᱤᱪᱤ ᱵᱟᱜᱟᱱ ᱟᱹᱰᱤ ᱜᱟᱱ ᱢᱩᱬ ᱪᱟᱥ ᱢᱮᱱᱟᱜᱼᱟ ᱾
ᱱᱚᱣᱟ ᱴᱚᱴᱷᱟ ᱫᱚ ᱑᱘᱑᱔-᱑᱖ ᱨᱮᱱᱟᱜ ᱜᱚᱨᱠᱷᱟ ᱞᱟᱹᱲᱦᱟᱭ ᱨᱮᱱᱟᱜ ᱨᱤᱡᱟᱞᱴᱤᱝ ᱴᱤᱦᱨᱤᱼᱜᱟᱲᱣᱟᱞ ᱨᱤᱱᱤᱡ ᱢᱚᱦᱟᱨᱟᱡᱟ ᱥᱟᱞᱟᱜ ᱢᱤᱫ ᱞᱟᱹᱲᱦᱟᱭ ᱛᱟᱯᱟᱢ ᱞᱮᱠᱟᱛᱮ ᱥᱟᱵ ᱠᱟᱛᱮ ᱠᱚ ᱤᱫᱤ ᱞᱮᱫᱮ ᱭᱟᱠᱚ ᱛᱟᱦᱮᱸᱫ, ᱟᱨ ᱥᱟᱥᱚᱱ ᱪᱟᱪᱞᱟᱣ ᱞᱮᱠᱟᱛᱮ ᱥᱚᱦᱟᱨᱚᱱᱯᱩᱨ ᱦᱚᱱᱚᱛ ᱫᱚ ᱱᱚᱣᱟ ᱢᱟᱲᱟᱝ ᱞᱚᱜᱚᱱ ᱮᱛᱚᱢ ᱨᱮ ᱡᱚᱲᱟᱣ ᱠᱮᱜᱼᱟ ᱠᱚ, ᱟᱫᱚ ᱢᱟᱲᱟᱝ ᱠᱷᱚᱱ ᱵᱨᱤᱴᱤᱥ ᱛᱤ ᱨᱮ ᱛᱟᱦᱮᱸ ᱠᱟᱱᱟ ᱾
ᱱᱟᱜᱟᱢ
ᱰᱮᱦᱨᱟᱰᱩᱱ ᱨᱮ ᱵᱷᱤᱱᱮ ᱵᱷᱤᱱᱤ ᱢᱟᱨᱮᱱᱟᱜ ᱠᱟᱹᱦᱟᱹᱱᱤ ᱟᱨ ᱥᱟᱸᱥᱠᱨᱤ ᱥᱮᱞᱮᱫ ᱢᱮᱱᱟᱜᱼᱟ ᱾ ᱨᱟᱢᱟᱭᱚᱱ ᱨᱮ ᱰᱤᱠᱨᱤᱵᱮᱰ ᱢᱮᱱᱟᱜᱼᱟ ᱡᱮ ᱵᱷᱚᱜᱽᱣᱟᱱ ᱨᱟᱢ,ᱵᱚᱭᱦᱟ ᱞᱚᱠᱷᱚᱱ ᱥᱟᱶᱛᱮ ᱞᱚᱝᱠᱟ ᱨᱤᱱᱤᱡ ᱵᱟᱪᱟᱣ ᱤᱡ ᱨᱟᱡᱟ ᱨᱟᱵᱚᱱ ᱦᱟᱨᱟᱣ ᱠᱟᱛᱮ ᱴᱚᱴᱷᱟ ᱨᱮ ᱦᱮᱡ ᱞᱮᱱᱟ ᱾ ᱱᱚᱣᱟ ᱴᱚᱴᱷᱟ ᱢᱚᱦᱟᱵᱷᱟᱨᱚᱛ ᱨᱮ ᱠᱚᱨᱵᱚᱸ ᱟᱨ ᱯᱟᱸᱰᱣᱚᱸ ᱤᱡ ᱜᱩᱨᱩ ᱫᱨᱚᱬᱟᱪᱟᱨᱭ ᱥᱟᱞᱟᱜ ᱦᱚᱸ ᱡᱚᱲᱟᱣ ᱞᱮᱱᱟ ᱾ ᱨᱤᱥᱤᱠᱮᱥ ᱟᱜ ᱴᱚᱴᱷᱟ ᱨᱮᱱᱟᱜ ᱫᱩᱦ ᱫᱚᱦᱚ ᱥᱠᱚᱸᱫᱽ ᱯᱩᱨᱟᱬ ᱨᱮ ᱧᱟᱯᱟᱢ ᱢᱟ ᱪᱮᱫᱟᱜ ᱪᱮ ᱵᱷᱚᱜᱽᱣᱟᱱ ᱵᱤᱥᱱᱩ ᱫᱚ ᱥᱟᱫᱷᱩ ᱫᱚ ᱯᱤᱲᱟ ᱮᱢᱚᱜ ᱜᱤᱦ ᱟᱥᱩᱨ ᱢᱚᱫᱷᱩᱼᱠᱮᱛᱟᱵᱷ ᱟᱨ ᱩᱱᱤᱭᱤᱡ ᱜᱟᱛᱮ ᱜᱚᱡᱽ ᱠᱟᱛᱮ ᱥᱟᱫᱷᱩ ᱮᱢᱟᱫ ᱫᱮᱭᱟ ᱾ ᱢᱟᱨᱮ ᱢᱚᱱᱫᱤᱨ,ᱢᱩᱨᱛᱤ ᱟᱨ ᱟᱨᱪᱚᱞᱚᱡᱤᱠᱟᱞ ᱟᱨ ᱛᱟᱨᱟ ᱨᱟᱢᱟᱭᱚᱱ ᱟᱨ ᱢᱚᱦᱟᱵᱷᱟᱨᱚᱛ ᱨᱮ ᱰᱮᱠᱨᱤᱵᱮᱰ ᱴᱚᱴᱷᱟ ᱨᱮ ᱟᱨ ᱚᱱᱟ ᱥᱩᱨᱥᱩᱯᱩᱨ ᱨᱮᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱟᱨ ᱛᱟᱨᱟ ᱫᱚ ᱒᱐᱐᱐ ᱥᱟᱞ ᱢᱟᱨᱮ ᱢᱟᱱᱟᱣ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱰᱮᱦᱨᱟᱰᱩᱱ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱖,᱙᱘,᱕᱖᱐ ᱜᱟᱱ ᱢᱮᱱᱟᱜ ᱠᱚᱣᱟ ᱟᱫᱚ ᱦᱚᱨᱤᱫᱣᱟᱨ (᱑᱙,᱒᱗,᱐᱒᱙) ᱛᱟᱭᱚᱢ ᱩᱛᱚᱨᱟᱠᱷᱚᱸᱰ ᱨᱮ ᱫᱚᱥᱟᱨ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱰᱤᱠᱮᱰᱟᱞ ᱜᱨᱚᱴ ᱫᱚᱨ ᱒᱕% (᱑᱙᱙᱑-᱒᱐᱐᱑) ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱓᱒.᱔᱘% (᱒᱐᱐᱑-᱒᱐᱑᱑) ᱦᱩᱭ ᱮᱱᱟ ᱾ ᱱᱚᱣᱟ ᱦᱚᱨᱤᱫᱣᱟᱨ (᱓᱓.᱑᱖%) ᱟᱨ ᱩᱫᱷᱚᱢ ᱥᱤᱝ ᱱᱚᱜᱚᱨ (᱓᱓.᱔᱐%) ᱛᱟᱭᱚᱢ ᱩᱛᱚᱨᱟᱠᱷᱚᱸᱰ ᱨᱮ ᱛᱤᱥᱟᱨ ᱛᱷᱟᱱ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱙᱐᱒ ᱢᱮᱱᱟᱜᱼᱟ, ᱟᱫᱚ ᱦᱚᱱᱚᱛ ᱨᱮᱱᱟᱜ ᱙᱖᱓ ᱢᱮᱱᱟᱜᱼᱟ ᱾ ᱟᱫᱚ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱱᱚᱣᱟ ᱘᱘᱗ ᱠᱷᱚᱱ ᱱᱟᱯᱟᱭ ᱮᱱᱟ ᱾ ᱦᱚᱲ ᱮᱞ ᱰᱮᱱᱥᱤᱴᱤ ᱕᱕᱐ ᱢᱮᱱᱟᱜᱼᱟ, ᱟᱨ ᱦᱚᱸ ᱦᱚᱨᱤᱫᱣᱟᱨ (᱘᱑᱗) ᱟᱨ ᱩᱫᱷᱚᱢ ᱥᱤᱝ ᱱᱚᱜᱚᱨ (᱖᱔᱘) ᱛᱟᱭᱚᱢ ᱛᱤᱥᱟᱨ ᱛᱷᱟᱱ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱑᱘᱙ ᱢᱮᱱᱟᱜᱼᱟ ᱾ ᱥᱮᱪᱮᱫ ᱫᱚᱨ ᱯᱚᱱᱚᱛ ᱨᱮ ᱟᱹᱰᱤ ᱥᱟᱸᱜᱮ ᱘᱕.᱒᱔% (ᱠᱚᱲᱟ ᱟᱜ ᱙᱐.᱓᱒%, ᱛᱤᱨᱞᱟᱹ ᱟᱜ ᱗᱙.᱖᱑%) ᱢᱮᱱᱟᱜᱼᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱛᱮ, ᱦᱚᱱᱚᱛ ᱨᱮᱱᱟᱜ ᱖᱐% ᱦᱚ ᱮᱞ ᱫᱚ ᱦᱤᱱᱫᱤ ᱞᱮᱠᱟᱛᱮ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱨᱮᱱᱟᱜ ᱢᱟᱱᱟᱣ ᱠᱮᱜᱼᱟ, ᱑᱗% ᱫᱚ ᱜᱚᱲᱣᱟᱞᱤ ᱨᱚᱨᱚᱲ ᱦᱚᱲ ᱢᱮᱱᱟᱜ ᱠᱚᱣᱟ, ᱗.᱔% ᱫᱚ ᱡᱟᱭᱱᱥᱟᱨᱤ ᱪᱩᱱᱟ, ᱓.᱘% ᱫᱚ ᱩᱨᱫᱩ, ᱓.᱔% -ᱯᱚᱧᱡᱟᱵᱤ, ᱓.᱓% ᱼ ᱱᱮᱯᱟᱞᱤ, ᱑.᱑% ᱫᱚ ᱠᱩᱢᱟᱣᱚᱱᱤ, ᱐.᱘᱗%- ᱵᱷᱚᱡᱽᱯᱩᱨᱤ, ᱐.᱕᱘% - ᱛᱤᱵᱵᱟᱛᱤ, ᱟᱨ ᱐.᱕᱕% - ᱵᱟᱸᱜᱟᱞᱤ ᱾
ᱥᱟᱸᱥᱠᱨᱤᱛᱤ
ᱰᱮᱦᱨᱟᱰᱩᱱ ᱦᱚᱱᱚᱛ ᱜᱚᱲᱣᱟᱞ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱚᱱᱟ ᱞᱟᱹᱜᱤᱫ ᱦᱚᱱᱚᱛ ᱨᱮ ᱞᱚᱠᱟᱞ ᱥᱟᱸᱥᱠᱨᱤᱛᱤ ᱢᱩᱬ ᱢᱮᱱᱟᱜᱼᱟ ᱾ ᱜᱚᱲᱣᱟᱞᱤ ᱥᱟᱶᱛᱮ ᱱᱚᱣᱟ ᱴᱚᱴᱷᱟ ᱨᱮ ᱨᱚᱨᱚᱲ ᱦᱚᱲ ᱮᱢᱟᱱ ᱯᱟᱹᱨᱥᱤ ᱢᱮᱱᱟᱜᱼᱟ, ᱡᱚᱭᱱᱥᱟᱨᱤ, ᱦᱤᱱᱫᱤ ᱟᱨ ᱤᱝᱜᱽᱞᱤᱥ ᱾ ᱞᱤᱞ ᱵᱟᱥ ᱥᱚᱦᱚᱨ ᱢᱮ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱢᱩᱬ ᱰᱟᱦᱟᱨ ᱢᱮᱱᱟᱜᱼᱟ ᱾
ᱫᱚᱝ
ᱫᱚᱝ ᱥᱮᱨᱮᱧ ᱫᱚ ᱵᱟᱯᱞᱟ ᱡᱚᱦᱚᱜ ᱠᱚ ᱥᱮᱨᱮᱧᱟ ᱾ ᱫᱚᱝ ᱥᱮᱨᱮᱧ ᱫᱚ ᱥᱤᱯᱤᱵᱤᱞ ᱨᱮᱭᱟᱜ ᱵᱟᱝᱠᱷᱟᱱ ᱵᱷᱚᱲᱚᱠ ᱵᱷᱚᱲᱚᱠᱟᱜ ᱦᱚᱸᱠᱚ ᱥᱮᱨᱮᱧᱟ ᱾ ᱫᱚᱝ ᱥᱮᱨᱮᱧ ᱫᱚ ᱟᱹᱰᱤ ᱞᱮᱠᱟᱱᱟᱜ ᱢᱮᱱᱟᱜᱼᱟ ᱾ ᱵᱟᱞᱮ ᱫᱚᱝ, ᱪᱷᱟᱹᱴᱭᱟᱹᱨ ᱫᱚᱝ, ᱵᱟᱹᱦᱩ ᱡᱟᱶᱟᱭ ᱧᱮᱞ ᱫᱚᱝ, ᱵᱟᱯᱞᱟ ᱫᱚᱝ, ᱡᱚᱢ ᱯᱟᱹᱦᱬᱟᱹ ᱫᱚᱝ, ᱯᱷᱩᱞᱩᱜ ᱫᱚᱝ, ᱵᱷᱟᱸᱰᱟᱱ ᱫᱚᱝ, ᱡᱚᱢ ᱥᱤᱧ ᱫᱚᱝ, ᱦᱮᱲᱦᱮᱫ ᱫᱚᱝ, ᱮᱢᱟᱱ ᱫᱚᱝ ᱥᱮᱨᱮᱧ ᱢᱮᱱᱟᱜᱼᱟ ᱾
ᱜᱚᱢᱦᱟ ᱯᱟᱨᱟᱵᱽ
ᱜᱚᱢᱦᱟ ᱧᱩᱛᱩᱢ ᱨᱮᱱᱟᱜ ᱡᱚᱥ
ᱜᱚᱢᱦᱟ ᱧᱩᱛᱩᱢ ᱨᱮᱱᱟᱜ ᱡᱚᱥ ᱫᱚ ᱯᱟᱞᱮ,ᱜᱳ+ᱢᱟᱦᱟ ᱠᱟᱱᱟ ᱾ "ᱜᱳ" ᱢᱮᱱ ᱞᱮᱠᱷᱟᱱ ᱜᱳ ᱵᱟᱵᱟ, ᱜᱳ ᱟᱭᱳ, ᱢᱮᱱᱫᱚ-ᱜᱚᱲᱚᱢ ᱵᱟᱵᱟ, ᱜᱚᱲᱚᱢ ᱟᱭᱳ ᱾ ᱜᱚᱲᱚᱢ ᱵᱟᱵᱟ, ᱜᱚᱲᱚᱢ ᱟᱭᱳ ᱫᱚ ᱯᱤᱞᱪᱩ ᱦᱟᱲᱟᱢ, ᱯᱤᱞᱪᱩ ᱵᱩᱰᱷᱤ ᱟᱨ ᱜᱟᱹᱭ ᱟᱭᱳ ᱦᱚᱸᱭ ᱵᱩᱡᱷᱟᱣᱜ ᱜᱮᱭᱟ ᱾ ᱱᱚᱶᱟ ᱫᱚ ᱯᱟᱞᱮ ᱜᱟᱹᱭ ᱟᱭᱳ ᱞᱟᱹᱜᱤᱫ ᱦᱚᱸ ᱱᱟᱯᱟᱭ ᱢᱟᱦᱟ ᱠᱟᱱᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱯᱟᱨᱟᱵᱽ
ᱨᱟᱡᱽᱠᱷᱚᱨᱥᱚᱶᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱨᱟᱡᱽᱠᱷᱚᱨᱥᱚᱶᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱠᱷᱚᱨᱥᱚᱶᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱴᱟᱴᱟᱱᱚᱜᱚᱨ ᱡᱚᱸᱠᱥᱚᱱ ᱠᱷᱚᱱ ᱫᱚ ᱔᱒ ᱠᱤᱞᱚᱢᱤᱴᱚᱨ (᱒᱖ ᱢᱤᱞ) ᱟᱨ ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱒᱐ ᱠᱤᱞᱚᱢᱤᱴᱚᱨ (᱑᱒ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ
ᱮᱢᱹᱠᱮᱹ ᱱᱟᱨᱟᱭᱟᱱᱟᱱ
ᱮᱢᱹᱠᱮᱹ ᱱᱟᱨᱟᱭᱟᱱᱟᱱ (ᱡᱟᱱᱟᱢᱺ ᱑᱙ ᱢᱟᱨᱪ ᱑᱙᱓᱔) ᱫᱚ ᱢᱤᱫᱴᱮᱱ ᱟᱭᱹᱯᱤᱹᱮᱥᱹ ᱚᱯᱷᱤᱥᱟᱨ ᱟᱨ ᱥᱤᱧᱚᱛ ᱨᱟᱡᱟᱨᱤ ᱠᱷᱟᱱᱫᱟᱱ ᱠᱷᱚᱱ ᱠᱟᱱᱟᱭ| ᱩᱱᱤ ᱫᱚ ᱒᱐᱐᱕ ᱠᱷᱚᱱ ᱒᱐᱑᱐ ᱥᱮᱨᱢᱟ ᱦᱟᱹᱵᱤᱡ ᱥᱤᱧᱚᱛ ᱡᱟᱹᱛᱨᱤᱭᱟᱹ ᱫᱩᱜ ᱫᱟᱨᱟᱢ ᱥᱚᱥᱚᱞᱦᱟᱭᱤᱡ-ᱮ ᱛᱟᱦᱮᱸ ᱠᱟᱱᱟ, ᱩᱱᱤ ᱫᱚ ᱟᱡ ᱞᱟᱦᱟ ᱨᱮᱱ ᱥᱤᱧᱚᱛ ᱫᱩᱜ ᱫᱟᱨᱟᱢ ᱥᱚᱥᱚᱞᱦᱟᱭᱤᱡ ᱡᱭᱚᱛᱤᱱᱫᱽᱨᱟ ᱱᱟᱛᱷ ᱫᱤᱠᱥᱤᱛ ᱒᱐᱐᱕ ᱨᱮᱭᱮ ᱜᱩᱨᱮᱱ ᱛᱟᱭᱚᱢ ᱱᱚᱣᱟ ᱫᱟᱭᱤᱠ ᱫᱚᱭ ᱦᱟᱛᱟᱣ ᱞᱮᱫᱟ| ᱤᱱᱟᱹ ᱛᱟᱭᱚᱢ ᱩᱱᱤ ᱰᱚ ᱒᱐᱑᱐ ᱠᱷᱚᱱ ᱒᱐᱑᱔ ᱥᱮᱨᱢᱟ ᱦᱟᱹᱵᱤᱡ ᱯᱟᱪᱷᱮ ᱵᱟᱝᱞᱟ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱦᱚᱸᱭ ᱠᱟᱹᱢᱤ ᱞᱮᱫᱟ| ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱱᱟᱜᱟᱨᱤᱭᱟᱹ ᱥᱤᱨᱯᱟᱹ ᱯᱚᱫᱽᱢᱤ ᱥᱨᱤ ᱛᱮ ᱑᱙᱙᱒ ᱥᱮᱨᱢᱟ ᱠᱚ ᱢᱟᱱᱚᱛ ᱞᱮᱫᱮᱭᱟ|
ᱮᱛᱚᱦᱚᱵ ᱡᱤᱭᱚᱱ
ᱮᱢᱹᱠᱮᱹ ᱱᱟᱨᱟᱭᱟᱱᱟᱱ ᱫᱚ ᱠᱮᱨᱟᱞᱟ ᱯᱚᱱᱚᱛ ᱨᱮᱭᱟᱜ ᱯᱟᱞᱟᱠᱠᱟᱲ ᱦᱚᱱᱚᱛ ᱨᱮᱭᱟᱜ ᱚᱴᱴᱟ ᱯᱟᱞᱟᱢ ᱨᱮᱱ ᱠᱟᱱᱟᱭ, ᱩᱱᱠᱩ ᱣᱟᱜ ᱜᱷᱟᱨᱚᱧᱡᱽ ᱫᱚ ᱢᱤᱫᱴᱮᱱ ᱠᱮᱞᱟᱛᱷ ᱜᱷᱟᱨᱚᱧᱡᱽ ᱛᱟᱦᱮᱸ ᱠᱟᱱ ᱛᱟᱠᱚᱣᱟ|
ᱱᱟᱨᱟᱭᱟᱱᱟᱱ ᱫᱚ ᱪᱮᱱᱱᱟᱭ ᱨᱮᱭᱟᱜ ᱞᱚᱭᱚᱞᱟ ᱠᱚᱞᱮᱡᱽ ᱠᱷᱚᱱ ᱟᱡᱟᱜ ᱵᱮᱪᱞᱚᱨ ᱰᱤᱜᱽᱨᱤ ᱫᱚᱭ ᱦᱟ,ᱢᱮᱴ ᱞᱮᱫᱟ| ᱩᱱᱤ ᱫᱚ ᱯᱟᱫᱽᱢᱤᱱᱤ ᱱᱟᱨᱟᱭᱟᱱᱟᱱ ᱥᱟᱶᱮ ᱵᱟᱯᱞᱟ ᱞᱮᱱᱟ ᱟᱨ ᱩᱠᱤᱱ ᱨᱮᱱ ᱫᱚ ᱢᱤᱫᱴᱮᱱ ᱠᱚᱲᱟ ᱦᱚᱯᱚᱱ ᱧᱩᱛᱩᱢ ᱫᱚ ᱵᱤᱡᱟᱭ ᱟᱨ ᱢᱤᱫᱴᱮᱱ ᱠᱩᱲᱤ ᱦᱚᱯᱚᱱ ᱧᱩᱛᱩᱢ ᱫᱚ ᱢᱤᱱᱟ ᱢᱮᱱᱟᱜ ᱠᱤᱱ ᱛᱟᱹᱠᱤᱱᱟ| ᱩᱱᱤ ᱨᱮᱱ ᱡᱟᱶᱟᱭ ᱜᱚᱢᱠᱮᱛ ᱟᱜ ᱧᱩᱛᱩᱢ ᱫᱚ ᱠᱟᱱᱟ ᱟᱡᱤᱛ ᱱᱟᱢᱵᱟᱭᱟᱨ, ᱚᱠᱚᱭ ᱫᱚ ᱵᱤᱹᱯᱤᱹᱮᱞᱹ ᱞᱤᱢᱤᱴᱮᱰ ᱨᱮ ᱥᱩᱛᱨᱮᱛ ᱟᱨ ᱢᱮᱱᱮᱡᱤᱝ ᱰᱟᱭᱨᱮᱠᱴᱚᱨ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ|
ᱠᱮᱨᱤᱭᱟᱨ
ᱮᱢᱹᱠᱮᱹ ᱱᱟᱨᱟᱭᱟᱱᱟᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱞᱤᱥ ᱥᱮᱣᱟ ᱨᱮ ᱑᱙᱕᱕ ᱥᱮᱨᱢᱟ ᱨᱮᱭᱮ ᱵᱚᱞᱚ ᱞᱮᱱᱟ ᱟᱨ ᱟᱠᱚ ᱵᱮᱪ ᱨᱮ ᱡᱚᱛᱚ ᱠᱦᱚᱱ ᱥᱚᱨᱚᱥ ᱚᱞ ᱨᱟᱣᱩᱱᱰᱟᱨ ᱟᱢᱞᱟ ᱞᱮᱠᱟ ᱛᱮᱭᱮ ᱚᱰᱚᱠ ᱡᱤᱨᱟᱹᱣ ᱮᱱᱟ| ᱢᱟᱫᱽᱨᱟᱥ ᱨᱮᱭᱟᱜ ᱩᱱ ᱚᱠᱛᱮ ᱨᱮᱭᱟᱜ ᱢᱤᱫᱴᱮᱱ ᱥᱟᱵᱽ ᱰᱤᱵᱤᱡᱚᱱᱟᱞ ᱯᱚᱞᱤᱥ ᱟᱢᱞᱟ ᱞᱮᱠᱟ ᱛᱮ ᱟᱭᱢᱟ ᱥᱮᱨᱢᱟ ᱜᱮᱭᱮ ᱠᱟᱹᱢᱤ ᱞᱮᱫᱟ, ᱤᱱᱟᱹ ᱛᱟᱭᱱᱚᱢ ᱩᱱᱤ ᱫᱚ ᱑᱙᱕᱙ ᱥᱮᱨᱢᱟ ᱨᱮ ᱤᱱᱴᱮᱞᱤᱡᱮᱱᱥ ᱵᱤᱣᱨᱩ ᱨᱮᱭᱮ ᱵᱚᱞᱚ ᱞᱮᱱᱟ| ᱩᱱᱤ ᱫᱚ ᱟᱡᱟᱜ ᱠᱟᱹᱢᱤ ᱠᱟᱹᱥᱢᱤ ᱡᱤᱭᱚᱱ ᱫᱚ ᱥᱤᱧᱚᱛ ᱥᱚᱨᱠᱟᱨ ᱛᱟᱹᱨᱤ ᱠᱟᱹᱢᱤ ᱞᱮᱫᱟ, ᱟᱥᱚᱠᱟᱭ ᱛᱮ ᱤᱱᱴᱮᱞᱤᱡᱮᱱᱥ ᱵᱤᱣᱨᱩ ᱛᱟᱵᱮ ᱨᱮ, ᱚᱠᱟ ᱨᱮ ᱩᱱᱤ ᱫᱚ ᱟᱥᱚᱠᱟᱭ ᱛᱮ ᱥᱤᱧᱚᱛ ᱚᱲᱟᱜ ᱟᱨ ᱵᱟᱦᱨᱮ ᱡᱟᱹᱛᱨᱤᱭᱟᱹ ᱫᱩᱜ ᱫᱟᱨᱟᱢ ᱥᱟᱛᱷᱟᱢ ᱨᱮ ᱵᱟᱹᱲᱛᱤ ᱥᱟᱢᱟᱝ ᱫᱟᱯᱟᱨᱟᱢᱮᱫ ᱠᱟᱱ ᱛᱟᱦᱮᱸᱱᱟ|
ᱩᱱᱤ ᱫᱚ ᱤᱱᱴᱮᱞᱤᱡᱮᱱᱥ ᱵᱤᱣᱨᱩ ᱨᱮᱱ ᱢᱩᱠᱷᱭᱟᱹ ᱞᱮᱠᱟ ᱛᱮ ᱑᱙᱗᱘ ᱥᱮᱨᱢᱟ ᱠᱷᱚᱱ ᱑᱙᱙᱐ ᱥᱮᱨᱢᱟ ᱦᱟᱹᱵᱤᱡ ᱫᱟᱭᱤᱠᱮ ᱜᱚᱜ ᱞᱮᱫᱟ, ᱚᱱᱟ ᱫᱚ ᱛᱟᱦᱮᱸ ᱠᱟᱱᱟ ᱤᱱᱴᱮᱞᱤᱡᱮᱱᱥ ᱠᱚᱢᱤᱴᱤ ᱨᱮ ᱵᱚᱞᱚᱜ ᱢᱤᱫ ᱥᱮᱨᱢᱟ ᱢᱟᱲᱟᱝ|
ᱯᱚᱱᱚᱛ ᱜᱚᱢᱠᱮ
᱒᱔ ᱡᱟᱱᱩᱣᱟᱨᱤ ᱒᱐᱑᱐ ᱢᱟᱹᱦᱤᱛ ᱨᱮ ᱱᱟᱨᱟᱭᱟᱱᱟᱱ ᱫᱚ ᱯᱟᱪᱷᱮ ᱵᱟᱝᱞᱟ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱠᱚ ᱚᱡᱚᱜ ᱵᱟᱦᱟᱞ ᱞᱮᱫᱮᱭᱟ| ᱩᱱᱤ ᱫᱚ ᱜᱚᱯᱟᱞ ᱠᱨᱤᱥᱱᱚ ᱜᱟᱱᱫᱷᱤ ᱛᱟᱭᱚᱢ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱠᱚ ᱵᱟᱪᱷᱟᱣ ᱵᱟᱦᱟᱞ ᱞᱮᱫᱮᱭᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱤᱧᱚᱛᱤᱭᱟᱹ ᱯᱚᱞᱤᱥ ᱥᱮᱣᱟ ᱛᱷᱚᱠ:ᱯᱚᱱᱚᱛ ᱜᱚᱢᱠᱮ
ᱠᱷᱚᱨᱥᱚᱶᱟ
ᱠᱷᱚᱨᱥᱚᱶᱟ ᱜᱟᱲ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱟᱫᱷᱤᱥᱩᱪᱤᱛ ᱴᱚᱴᱷᱟ ᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱚᱨᱥᱚᱶᱟ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱕,᱗᱙᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱫᱚ ᱓,᱐᱖᱐ (᱕᱓%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒,᱗᱓᱓ (᱔᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱗᱒᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱷᱚᱨᱥᱚᱶᱟ ᱨᱮ ᱥᱮᱪᱮᱫ ᱦᱚᱲᱟᱜ ᱜᱩᱴ ᱮᱞ ᱫᱚ ᱓,᱙᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱦᱚᱲ ᱮᱞᱟᱜ ᱗᱘.᱐᱕%) ᱾
᱒᱐᱐᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱚᱨᱥᱚᱶᱟ ᱨᱤᱱ ᱦᱚᱲ ᱮᱞ ᱫᱚ ᱖,᱗᱙᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒% ᱟᱨ ᱛᱤᱨᱞᱟᱹ ᱭᱟᱜ ᱦᱚᱲ ᱮᱞ ᱫᱚ ᱔᱘% ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱷᱚᱨᱥᱚᱶᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱖᱔% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱕᱙.᱕% ᱠᱷᱚᱱ ᱫᱚ ᱰᱷᱮᱨ ᱜᱮ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱒% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱕᱕% ᱢᱮᱱᱟᱜᱼᱟ ᱾ ᱠᱷᱚᱨᱥᱚᱶᱟ ᱨᱮ ᱑᱗% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱴᱤᱬᱟᱯᱚᱥᱤ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱴᱤᱬᱟᱯᱚᱥᱤ (Tinaposi) ᱵᱟᱝᱢᱟ ᱴᱤᱬᱟᱹᱯᱩᱥᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱕᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱗᱑ ᱜᱚᱴᱟᱝ ᱠᱚᱲᱟ ᱟᱨ ᱑᱗᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱒ᱹ᱘᱒ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱕ᱹ᱖᱙ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱐ᱹ᱘᱒ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱛᱚᱞᱚᱠᱯᱚᱠᱷᱚᱨᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱪᱤᱛᱛᱚᱨᱚᱧᱡᱚᱱ
ᱪᱤᱛᱛᱚᱨᱚᱧᱡᱚᱱ ᱪᱤᱛᱛᱚᱨᱚᱧᱡᱚᱱ ᱥᱤᱧᱚᱛ ᱨᱮᱱᱟᱜ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ,ᱯᱩᱪᱷᱤᱢ ᱵᱚᱨᱫᱷᱚᱢᱟᱱ ᱡᱤᱞᱟ ᱨᱮᱱᱟᱜ, ᱟᱥᱟᱱᱥᱚᱞ ᱛᱟᱞᱟ ᱨᱮ ᱢᱤᱫ ᱱᱟᱜᱟᱨ᱾
ᱴᱷᱟᱶ ᱪᱤᱛᱛᱚᱨᱚᱧᱡᱚᱱ ᱨᱮᱱᱟ ᱴᱷᱟᱶ ᱫᱚ ᱒᱓.᱘᱗ᱩᱛᱛᱚᱨ ᱘᱖.᱘᱗ᱯᱩᱨᱩᱵ᱾[᱑] ᱫᱚᱨᱭᱟ ᱠᱷᱚᱱ ᱱᱚᱣᱟ ᱨᱮᱰᱟᱜ ᱯᱚᱲᱛᱟ ᱩᱥᱩᱞ ᱫᱚ ᱑᱕᱕ ᱢᱤᱴᱟᱨ(᱕᱐᱘ ᱯᱷᱩᱴ)᱾
ᱫᱤᱞᱣᱟᱞᱟ (᱑᱙᱘᱖ ᱯᱷᱤᱞᱢ)
ᱫᱤᱞᱣᱟᱞᱟ ᱥᱤᱧᱚᱛ ᱨᱮᱱᱟᱜ ᱢᱤᱫ ᱦᱤᱸᱫᱤ ᱯᱷᱤᱞᱢ ᱠᱟᱱᱟ, ᱱᱚᱶᱟ ᱯᱷᱤᱞᱢ ᱫᱚ ᱑᱙᱘᱖ ᱨᱮ ᱵᱟᱱᱟᱣ ᱞᱮᱱ ᱛᱟᱦᱮᱱᱟ᱾ ᱱᱚᱶᱟ ᱯᱷᱤᱪᱟᱨ ᱯᱷᱤᱞᱢ ᱫᱚ ᱠᱮ ᱢᱟᱨᱩᱞᱤ ᱢᱟᱦᱟᱱ ᱨᱟᱣ ᱮ ᱰᱟᱭᱨᱮᱠᱴᱮᱰ ᱞᱮᱫ-ᱟ᱾ ᱱᱚᱶᱟ ᱯᱷᱤᱞᱢ ᱨᱤᱱᱤᱡ ᱯᱟᱯᱴᱤᱡ ᱫᱚ ᱢᱤᱛᱷᱩᱱ ᱪᱚᱠᱨᱚᱵᱚᱨᱛᱤ, ᱥᱢᱤᱛᱟ ᱯᱟᱴᱤᱞ, ᱢᱤᱱᱟᱪᱷᱤ ᱥᱮᱥᱟᱫᱚᱨᱤ, ᱥᱟᱨᱤᱠᱟ, ᱥᱩᱨᱮᱥ ᱚᱵᱽᱨᱚᱭ, ᱥᱩᱯᱨᱤᱭᱟ ᱠᱟᱴᱜᱟᱠ, ᱜᱩᱞᱥᱚᱱ ᱜᱨᱚᱣᱟᱨ ᱟᱨ ᱯᱨᱟᱬ ᱛᱮᱠᱚ ᱠᱚ ᱢᱮᱱᱟᱜ ᱠᱚᱣᱟ᱾ ᱱᱚᱶᱟ ᱯᱷᱤᱞᱢ ᱫᱚ ᱛᱮᱞᱩᱜᱩ ᱯᱷᱤᱞᱢ ᱨᱮᱱᱟᱜ ᱨᱤᱢᱮᱠ ᱠᱟᱛᱷᱟᱱᱟᱭᱟᱠᱩᱰᱩ ᱑᱙᱘᱔ ᱨᱮᱱᱟᱜ ᱯᱷᱤᱠᱢ ᱠᱷᱚᱱ ᱵᱟᱱᱟᱣ ᱦᱩᱭ ᱟᱠᱟᱱᱟ᱾
ᱯᱟᱴ ᱟᱱ ᱠᱚ
ᱫᱤᱞᱟᱣᱟᱞᱟ ᱫᱚ ᱢᱤᱫ ᱮᱠᱥᱟᱱ ᱛᱷᱨᱤᱞᱟᱨ ᱤᱱᱴᱟᱨᱴᱮᱭᱱᱢᱮᱱᱴ ᱯᱷᱤᱞᱢ ᱠᱟᱱᱟ, ᱱᱚᱶᱟ ᱨᱤᱱᱤᱡ ᱯᱷᱤᱪᱟᱨ ᱯᱷᱤᱞᱢ ᱨᱤᱱ ᱯᱟᱯᱟᱴ ᱟᱱ ᱠᱚ - ᱢᱤᱛᱷᱩᱱ ᱪᱚᱠᱨᱚᱵᱚᱨᱛᱷᱤ, ᱥᱢᱤᱛᱟ ᱯᱟᱴᱤᱞ, ᱢᱤᱱᱟᱪᱷᱤ ᱥᱮᱥᱟᱫᱚᱨᱤ, ᱥᱟᱨᱤᱠᱟ, ᱥᱩᱨᱮᱥ ᱟᱵᱚᱨᱚᱭ, ᱥᱩᱯᱨᱤᱭᱟ ᱞᱟᱴᱟᱷᱟᱠ, ᱜᱩᱞᱥᱟᱱ ᱜᱨᱚᱣᱟᱨ, ᱚᱨᱩᱬᱟ ᱤᱨᱟᱱᱤ ᱟᱨ ᱯᱨᱟᱬ
ᱯᱷᱤᱞᱢ ᱨᱮᱱᱟᱜ ᱥᱟᱣᱩᱸᱰ ᱴᱨᱮᱠ
"ᱴᱩ ᱱᱟᱭᱤᱴ ᱯᱭᱟᱨ ᱠᱚᱨᱳ, ᱴᱩᱱᱟᱜᱤᱴ ᱠᱟᱥ ᱟᱣᱳ"- ᱱᱟᱡᱤᱭᱟ ᱦᱟᱥᱥᱟᱱ, ᱡᱚᱦᱮᱭᱵᱽ ᱦᱟᱥᱥᱟᱱ
"ᱫᱩᱱᱤᱭᱟ ᱫᱩᱥᱢᱟᱱ ᱵᱟᱱᱮ ᱛᱚ ᱵᱟᱱᱮ " -ᱠᱤᱥᱚᱨ ᱠᱩᱢᱟᱨ
"ᱥᱟᱛᱷ ᱥᱟᱛᱷ ᱨᱮᱦᱟᱱ ᱢᱮᱨᱮ ᱥᱟᱨᱤ ᱡᱤᱸᱫᱽᱜᱤ "- ᱠᱤᱥᱚᱨ ᱠᱩᱢᱟᱨ, ᱟᱥᱟ ᱵᱷᱚᱥᱞᱮ
" ᱟᱵᱷᱤ ᱟᱵᱷᱤ ᱟᱢᱟᱭ ᱟᱢᱟᱭ"- ᱮᱥ ᱡᱟᱱᱠᱤ, ᱵᱟᱯᱯᱤ ᱞᱟᱦᱤᱨᱤ
" ᱯᱟᱠᱲᱚ ᱯᱟᱠᱲᱚ ᱪᱚᱨ ᱠᱚ" - ᱟᱥᱟ ᱵᱷᱚᱥᱞᱮ, ᱠᱤᱥᱚᱨ ᱠᱩᱢᱟᱨ
ᱛᱮᱛᱮᱫ
ᱨᱟᱣᱤ (ᱢᱤᱛᱷᱩᱱ ᱪᱚᱠᱨᱚᱵᱚᱨᱛᱤ]] ᱟᱨ ᱟᱡ ᱨᱤᱱ ᱢᱤᱥᱨᱟ ᱡᱟᱡᱽ ᱥᱩᱢᱤᱛᱨᱟ ᱫᱮᱣᱤ ᱥᱢᱤᱛᱟ ᱯᱟᱴᱤᱞ ᱛᱤᱥ ᱨᱮᱦᱚᱸ ᱢᱮᱫ ᱟᱨ ᱢᱮᱫ ᱫᱚ ᱵᱟᱝ ᱠᱤᱱ ᱧᱟᱯᱟᱢ ᱟᱠᱟᱱᱟ᱾ ᱮᱢ ᱮᱞ ᱮ ᱨᱟᱡᱽ ᱥᱮᱠᱷᱟᱨ ᱨᱤᱱᱤᱡ ᱜᱩᱫᱟᱹᱨ ᱨᱟᱜᱷᱩ ᱜᱩᱞᱥᱟᱱ ᱜᱨᱚᱣᱟᱨ ᱫᱚ ᱢᱤᱫ ᱨᱮᱸᱜᱮᱡ ᱚᱲᱟᱜ ᱨᱤᱱᱩᱡ ᱠᱩᱲᱤ ᱠᱟᱢᱞᱟ ᱥᱩᱯᱨᱤᱭᱟ ᱯᱟᱴᱷᱟᱠ ᱥᱟᱶ ᱟᱡ ᱵᱟᱵᱟᱣᱟᱜ ᱡᱩᱞᱩᱢ ᱛᱮ ᱵᱟᱯᱞᱟᱜ ᱠᱟᱱᱟᱭ᱾ ᱢᱮᱱᱠᱷᱟᱱ ᱚᱠᱚᱭ ᱴᱟᱜ ᱵᱟᱝ ᱠᱤᱱ ᱨᱚᱲ ᱡᱚᱱᱚᱜ ᱠᱟᱱ ᱛᱟᱦᱮᱱᱟ ᱟᱨ ᱩᱱᱤ ᱵᱟᱝ ᱮ ᱨᱚᱲ ᱟᱭ ᱠᱟᱱ ᱛᱟᱦᱮᱱᱟ᱾ ᱨᱟᱜᱷᱩ ᱫᱚ ᱠᱟᱢᱞᱟ ᱟᱹᱰᱤ ᱮ ᱥᱟᱛᱟᱣᱮ ᱠᱟᱱ ᱛᱟᱮᱦᱱᱟ ᱟᱨ ᱢᱩᱪᱟᱹᱫ ᱨᱮ ᱫᱚ ᱜᱚᱡᱮ ᱠᱟᱱᱟᱭ᱾ ᱟᱱᱟ ᱛᱭᱚᱢ ᱟᱡ ᱵᱟᱵᱟ ᱦᱚᱸ ᱟᱡ ᱨᱤᱱ ᱠᱚᱲᱟ ᱟᱡᱜ ᱛᱤ ᱠᱷᱚᱱ ᱮ ᱪᱟᱵᱟᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱨᱮᱵᱟᱜ ᱰᱨᱟᱢᱟ ᱫᱚ ᱠᱚᱨᱴ ᱨᱮ ᱡᱟᱡᱽ ᱥᱩᱢᱤᱛᱨᱟ ᱟᱨ ᱨᱟᱣᱤ ᱛᱤᱠᱤᱱ ᱟᱭᱢᱟ ᱟᱥᱚᱞ ᱨᱮᱞ ᱠᱤᱱ ᱮᱢ ᱟᱠᱟᱫᱟ᱾
ᱧᱩᱛᱩᱢ ᱫᱟᱶ ᱠᱟᱹᱢᱤ
ᱢᱤᱛᱷᱩᱱ ᱪᱚᱠᱨᱚᱵᱚᱨᱛᱤ ᱫᱚ ᱨᱟᱣᱤ ᱠᱩᱢᱟᱨ ᱞᱮᱠᱛᱮ᱾
ᱥᱢᱤᱛᱟ ᱯᱟᱴᱩᱞ ᱫᱚ ᱥᱩᱢᱤᱛᱨᱟ ᱫᱮᱣᱤ ᱢᱮᱱᱛᱮ ᱯᱟᱴ ᱟᱠᱟᱫᱟᱭ᱾
ᱢᱤᱱᱟᱪᱷᱤ ᱥᱮᱥᱟᱫᱚᱨᱤ ᱫᱚ ᱯᱟᱫᱽᱢᱟ ᱥᱟᱨᱤᱠᱟ ᱢᱮᱱᱛᱮ᱾
ᱵᱚᱠᱥ ᱚᱯᱷᱤᱥ
ᱱᱚᱶᱟ ᱯᱷᱤᱞ ᱨᱮᱟᱱᱟᱜ ᱢᱤᱫ ᱮᱣᱨᱮᱡᱽ ᱫᱚ ᱵᱚᱠᱥ ᱚᱯᱷᱤᱥ ᱨᱮ ᱟᱨ ᱵᱟᱨ ᱜᱮᱞ ᱟᱝ ᱨᱮ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱑᱙᱘᱖ ᱨᱮᱱᱟᱜ ᱱᱚᱶᱟ ᱯᱷᱤᱞᱢ ᱯᱟᱨᱚᱢ ᱮᱴᱟᱜ ᱠᱚ ᱯᱷᱤᱞᱢ ᱠᱷᱚᱱ ᱯᱟᱨᱚᱢ ᱞᱮᱫ ᱟᱭ